MINISTERUL PUBLIC
PARCHETUL DE PE LÂNGĂ TRIBUNALUL 
C O N S T A N Ţ A
OPERATOR DE DATE CU CARACTER PERSONAL NR. 3722
Dosar Nr.1379/P/2020                   
								În temeiul art.478 alin.2 C.p.p.,
								Efectele acordului sunt avizate de
		Parchetul de pe lângă Curtea de Apel Constanţa                                                                         
Procuror General
                                                                                    Ștefan Valentin 

ACORD DE RECUNOAŞTERE A VINOVĂŢIEI

Astăzi 25.07.2022, la sediul Parchetului de pe lângă Tribunalul Constanţa, între

Prim-procuror TELICEANU VIOREL-GABRIEL de la Parchetul de pe lângă Tribunalul Constanţa, 

şi
inculpatul Fulina George, fiul lui …, cercetat sub aspectul săvârşirii infracţiunilor de luare de mită, fals în înscrisuri sub semnătură privată, în formă continuată, și instigare la fals intelectual, în forma lipsei de vinovăție, fapte prev. şi ped. de art.289 alin.1 C.p., art.322 alin.1 C.p., cu aplic. art.35 alin.1 C.p., și art.47 în ref. la art.52 alin.3 C.p. rap. la art.321 alin.1 C.p., toate cu aplic. art.38 alin.1 C.p.

În conformitate cu dispoziţiile art.478 şi următoarele C.p.p., a intervenit prezentul acord de a recunoaştere a vinovăţiei de către inculpatul Fulina George, având ca obiect recunoaşterea comiterii faptei şi acceptarea încadrării juridice pentru care a dobândit calitatea de inculpate.

DESCRIEREA FAPTELOR CE FORMEAZĂ OBIECTUL ACORDULUI

În fapt, în prezenta cauză se realizau activități de investigare a infracțiunilor de corupție săvârșite de către o altă persoană decât inculpatul Fulina George. 
În acest sens, a fost și autorizat investigatorul sub acoperire …  să se infiltereze în mediul infracțional menționat anterior și să obțină informații, inclusiv să constate fapte de corupție pe care le săvârșea XY dar și alte persoane care coordonau activitățiile celor care erau obligați la muncă neremunerată în folosul comunității din cadrul Primăriei Municipiului Constanța.
Astfel, prin ordonanța procurorului din data de 03.11.2021 s-a dispus autorizarea folosirii investigarorului sub identitate protejată …, precum și autorizarea să defășoare activități ce realizează latura obiectivă a infracțiunilor de corupție în special dare și luare de mită, pe o perioadă de 60 de zile, de la data de 03.11.2021 până la 01.01.2022.
Ulterior, măsura de autorizare a fost prelungită de către procuror prin ordonanța din data de 29.12.2021, de la data de 01.01.2022 până la 02.03.2022.
Totodată, procurorul a dispus redactarea unui înscris intitulat “ordonanță de renunțare la urmărirea penală” din data de 5 mai 2021 emisă în dosarul nr. 105/P/2015 al Parchetului de pe lângă Tribunalul Constanța și, în cuprinsul ordonanței s-a dispus obligarea investigatorului sub identitate protejată … la muncă neremunerată în folosul comunității.
Această ordonanță nu era una cu conținut real, ci avea doar rolul realizării investigației penale. Ordonanța a fost transmisă Primăriei Municipiului Constanța – Direcția de Gestionare Servicii Publice și înregistrată la această unitate sub nr. … din 17.11.2021.
Având în vedere aceste aspecte, la data de 18.11.2021, investigatorul sub identitate protejată … s-a prezentat la sediul acestei direcții, unde a menționat faptul că a fost obligat la muncă neremunerată în folosul comunității și trebuie să presteze o astfel de activitate.
În acest sens a și întocmit procesul-verbal din data de 18.11.2021, potrivit căruia a luat legătura cu personalul direcției de pe strada Ștefan Mihăileanu din municipiul Constanța, iar aceștia i-au dau un număr de apel ce îi aparținea unui domn George, șeful de echipă, respectiv 07….. 
Investigatorul a discutat telefonic cu acest George și a stabilit să se întâlnească a doua zi pe data de 19.11.2021. 
A doua zi, investigatorul sub acoperire s-a prezentat în zona Gării din Constanța și s-a întâlnit cu persoana cu numele de George, fiind întocmit în acest sens și procesul-verbal din data de 20.11.2021. 
Investigatorul i-a comunicat că a fost obligat la muncă în folosul comunității, că este o muncă grea și că vrea să plece în afara țării, iar George i-a comunicat lui … că el nu își riscă locul de muncă pentru 200-300 de euro, întrucât îi este frică să nu facă obiectul vreunui denunț din partea altor persoane.  
Cu această ocazie, investigatorul sub acoperire a mai aflat că XY, cel care îi coordona anterior pe muncitori, a fost mutat la alt compartiment și de acum George este cel care se ocupă de coordonarea acestora.
În cursul aceleiași zile investigatorul sub acoperire a desfășurat activități specifice celor neremunerați la muncă în folosul comunității.
În timpul activităților desfășurate, investigatorul sub acoperire a intrat în dialog cu o altă persoană care desfășura astfel de munci, cunoscută cu apelativul M.
Investigatorul i-a relatat acestuia că ar vrea să nu se prezinte la muncă, iar M i-a spus că George este băiat bun, însă se ferește pentru că nu-l cunoaște, dar după câteva zile investigatorul îi poate câștiga încrederea.
La data de 22.11.2021, într-o zi de luni, investigatorul sub acoperire a mai întârziat la muncă, însă atunci când l-a sunat pe George să-i spună că vine spre locul de muncă, acesta i-a relatat că nu este cazul să mai ajungă, întrucât programul de muncă s-a terminat și a rămas să se vadă a doua zi, la data de 23.11.2022.
Pe data de  23.11.2021, investigatorul sub acoperire s-a prezentat la muncă, s-a întâlnit cu George, iar acesta din urmă i-a menționat că pentru ziua anterioară, deși nu se prezentase la muncă, l-a pontat pe investigator 8 ore de muncă. 
În cursul aceleiași zile, investigatorul sub acoperire a rămas la muncă, unde a cărat mobilier între două sedii ale primăriei.
Potrivit procesului-verbal din data de 24.11.2021, chiar în cursul aceleiași zile investigatorul sub identitate protejată l-a contactat prin intermediul aplicației WhatsApp pe George (pe nr. de telefon 07…) ocazie cu care au stabilit să se întâlnească la restaurantul Nikos din centrul municipiului Constanța. 
Cei doi au stat la masă, ocazie cu care ... i-a prezentat lui George o legendă, potrivit căreia intenționează să plece din țară și i-a spus că vrea să vorbească cu o persoană mai sus, în sensul unei persoane superioare ierarhic. 
Cu această ocazie, George i-a comunicat că nu are cu cine să vorbească și că totul ține de el, însă cu condiția ca … să nu vorbească cu nimeni și să nu se laude că ar rezolva problema. Problema care trebuia rezolvată era aceea ca ... să nu se prezinte la muncă și să nu presteze efectiv munca neremunerată la care a fost obligat de către procuror. Cu această ocazie, ce doi au stabilit să se vadă, mai pe seară în jurul orei 16:30 pentru a discuta mai multe detalii.
În finalul discuției, George i-a precizat investigatorului cu identitate protejată că-l va ajuta și i-a solicitat acestuia să-l din sune din afara țării dacă există probleme, eventual pentru a le remedia. 
Este important de făcut mențiunea că cei doi, la solicitarea lui George, vorbeau pe WhatsApp, evitându-se, astfel, eventualele interceptări telefonice.
Din vizionarea primului fișier audio ... a reieșit faptul că are o durată de 46 minute și 54 secunde, fiind realizat în intervalul orar 12:36:56 – 13:23:50, și surprinde întâlnirea dintre investigatorul sub acoperire (denumit în continuare INVESTIGATOR) și numitul Fulina George (denumit în continuare FULINA GEORGE – foto nr. 1 și 2) pe Bld. Tomis, la restaurantul grecesc ”NIKOS”, de lângă sediul primăriei din municipiul Constanța, și cu care poartă următoarea discuție:
Conform înregistrării ambientale, în intervalul cuprins între orele 12:36:56-12:52:54, investigatorul sub acoperire discută la telefon cu FULINA GEORGE, de la care primește indicații legate de locația unde trebuie să se întâlnească, respectiv restaurantul NIKOS de lângă sediul Primăriei Constanț și de locul unde poate parca. Dup ce parchează autoturismul, investigatorul se întâlnește în fața restaurantului cu FULINA GEORGE, stabilind ca să servească masa în interior. Cei doi aleg o masă, iar după ce fiecare dintre ei se duc pe rând la toaletă, se așează, comandă mâncare din meniu și încep a discuta. Investigatorul sub acoperire îi relatează faptul că partenera sa deține o afacere în domeniul croitoriei, iar produsele pe care le face le exportă în afara țării, iar el o ajută cu comenzile. De asemenea, îi menționează că el și partenera sa doresc să deschidă un atelier de croitorie în Suedia, în orașul Malmo.
 În intervalul cuprins între orele 12:52:54-12:54:49, cei doi poartă următoarea discuție:
FULINA GEORGE: Tu câte ore ai?
INVESTIGATOR: Toate am 30 de zile. Mie mi-a dat pe zile. De făcut.
FULINA GEORGE: Zile ți-a dat? 
INVESTIGATOR: Da.
FULINA GEORGE: Nu ore?
INVESTIGATOR: Nu. Eu n-am ajuns la instanță. Eu am avut prejudiciu mic și m-a întrebat la parchet. Mie parchetul mi-a dat 30 de zile.
FULINA GEORGE: Ziua, ziua, dar...ăăă... 
INVESTIGATOR: 30 de zile a 8 ore fiecare. 8 ore de muncă.
FULINA GEORGE: 8 ore în fiecare zi?
INVESTIGATOR: Da. Timp de 30 de zile. Așa mi-a dat. Dacă mai am la mine asta...(caută în buzunare) Ah! Nu mai am! Ba da! (se aud zgomote specifice foșnetului de hârtii) 
FULINA GEORGE: ...neinteligibil...
INVESTIGATOR: Da... (se aud zgomote specifice foșnetului de hârtii). Asta e cu sentința mea, cu astea... A fost de acord să presteze muncă neremunerată în folosul comunității de 30 de zile, sens în care acesta va efectua muncă la una dintre instituțiile în cadrul cărora prestează astfel așa... Și zice aicea... municipiul Constanța, Direcția Generală Gestionară Servicii Publice, așa...și prestare munci neremunerate în folosul comunității. Eu mi-am scos o d-aia, că mi-era că mă leagă, că mă-nchide și mi-a scos că nu suport spații închise. Și aici mi-a dat că numai în afară. A ținut cont de aia, ha-ha-ha! 
FULINA GEORGE: ...neinteligibil...
INVESTIGATOR: Să mă duc să le bag ceva în buzunar?
FULINA GEORGE: Nu, nu, nu!  Stai că le zic eu că ești cu mine, suntem la pauza de masă...neinteligil...
INVESTIGATOR: Îhâm, îhâm. O fi d-asta de la Locală.
FULINA GEORGE: Da...
INVESTIGATOR: Gata.
FULINA GEORGE:...neinteligil... (se ridică și iese din restaurant).
INVESTIGATOR: Îhâm.

Conform înregistrării ambientale, în intervalul cuprins între orele 12:54:49-12:56:59, Fulina George este ieșit din restaurant, după care revine și îi spune inevstigatorului că a rezolvat el cu cei de la poliția locală astfel încât să nu-i dea amendă. În intervalul cuprins între orele 12:56:99-12:59:42, cei doi servesc masa și discuția continuă, aceștia vorbind aspecte care nu prezintă interes pentru cauză.

În intervalul cuprins între orele 12:59:42-13:00:06, cei doi poartă următoarea discuție:
INVESTIGATOR: Nu mai... nu mai vin.
FULINA GEORGE: Nu?
INVESTIGATOR: Nu mai vin că pierd bani!
FULINA GEORGE: Da? 
INVESTIGATOR: Da! Tre să merg cu asta a mea. Nu mai pot să vin.
FULINA GEORGE: Da, mă, da, fă-ți treaba dacă-ți merge treaba bine și ăstea! 
INVESTIGATOR: Da.
FULINA GEORGE: Dă-i bătaie! 
INVESTIGATOR: Aș veni, da ce fac pe partea astălaltă?
FULINA GEORGE: Tu nu vezi că deocamdată e praf? 
INVESTIGATOR: Nu merge nimic. Pandemia asta a omorât pe mulți.

În intervalul cuprins între orele 13:00:06-13:01:18, cei doi servesc masa și discuția continuă, aceștia vorbind aspecte care nu prezintă interes pentru cauză.

În intervalul cuprins între orele 13:01:18 - 13:08:48, cei doi poartă următoarea discuție:
FULINA GEORGE: Și tu când vrei să pleci? 
INVESTIGATOR: Păi, eu aș pleca și de-acum dacă aș putea. Dar cred c-o-ntind. Zilele astea o-ntind. O-ntind că e gata! Până luni... Până vineri tre să fie gata, luni tre să intre în magazin. Că e termenul de execuție până luni. Noi am zis ca vineri să fie gata, că n-ai când să le mai trimiți pe urmă. Tre să stau s-o ajut. O zi și-o noapte. Stau lângă ea.
FULINA GEORGE: Dacă e să facem ceva... (pauză câteva secunde)... o să facem acoperit.
INVESTIGATOR: Normal! (pauză câteva secunde) Și-o să vă spun p-aia dreaptă. Când m-am văzut acolo cu toate ciorile alea pe lângă mine, aoleu!
FULINA GEORGE: Ha-ha-ha! 
INVESTIGATOR: Nu-i vorba aia...de-ale tinereții valuri, am greșit! Am greșit.
FULINA GEORGE: Tu crezi că mie-mi convine cu toți acasă? Dar n-am ce să fac. Îi accept. Mi-a făcut treabă butelie! 
INVESTIGATOR: Da! ...neinteligibil...
FULINA GEORGE: ...neinteligibil...
INVESTIGATOR: Eu dacă plec vineri... eu luni tre să bag marfa în raft. Ca să pot să încasez.
FULINA GEORGE: Unde tre să pleci cu ea? 
INVESTIGATOR: În Germania, la Frankfurt. Lângă Frankfurt.
FULINA GEORGE: Ești șef acolo? 
INVESTIGATOR: Nu! Ha-ha! Nu! 
FULINA GEORGE: Doar duci marfa? 
INVESTIGATOR: Marfa, păi da! (pauză câteva secunde)
FULINA GEORGE: Și? Dup-aia te întorci?
INVESTIGATOR: Din ianuarie încolo, nu știu. Nu știu. Să te mint, să vorbească gura fără mine, nu știu. Da...eu sunt un om care cu mine dacă a lămurit omu un drum, nu se știe nimic. Eu sunt foarte... am fixuri așa. Aud... am vorbit să ne vedem la 8. Eu dacă am întârziat 10 minute, am sunat. Bossule, întârzii 10 minute, e aglomerat. Adică...  
FULINA GEORGE: Nu asta... te duci și rămâi acolo cu soția, nu? 
INVESTIGATOR: A, da. 
FULINA GEORGE: Nu trebuie să ne mințim. 
INVESTIGATOR: Corect! 
FULINA GEORGE: Nu tre să mințim, că ne păcălim pe noi.
INVESTIGATOR: Da! Da! 
FULINA GEORGE: Tre să știm exact cum să așa... 
INVESTIGATOR: Da! 
FULINA GEORGE: Că dacă ne mințim... 
INVESTIGATOR: Eu oricum tre să vin încoa să-mi iau hârtia. 
FULINA GEORGE: Doar duci marfa? 
INVESTIGATOR: Doamne ferește și se întâmplă ceva, ne mințim și... 
FULINA GEORGE: ...neinteligibil... și mai rău!
INVESTIGATOR: Da! Eu pun și... Adică chestia e că eu tre să vin oricum să iau hârtia, s-o duc la ăștia, la procuratură. S-o sun p-aia, să zic: Uite, le-am făcut. 
FULINA GEORGE: Că mă sună de la probațiune. 
INVESTIGATOR: Îhâm. 
FULINA GEORGE: Cutare vine? Muncește, face, drege? Ei poate s-anunțe și-așa, la vrăjeală, ei să știe că tu ești plecat...
INVESTIGATOR: Nu! Că eu n-am probațiunea. Am fost la ăia de țin de instanță. Eu n-am fost la judecată. Ha-ha-ha! La mine a fost bine! 
FULINA GEORGE: Tot acolo e, stai liniștit! 
INVESTIGATOR: Da. 
FULINA GEORGE: Tot acolo se-nvârte. 
INVESTIGATOR: Tot aia. Legea e lege! 
FULINA GEORGE: Că eu tre să semnez și-n locu tău. 
INVESTIGATOR: Da. 
FULINA GEORGE: Dai pe mine. Vai, vai.
INVESTIGATOR: Cum zici mata că e bine. Nu vreau să te bag la belele, doamne ferește! Dacă știi pe cineva mai sus sau cumva... care ține de cineva...
FULINA GEORGE: Nu ține. Totul ține de mine. Da... 
INVESTIGATOR: Sunt finuț, sunt... nu e problemă de bun simț, de tot ce trebuie. Nu mă bag în seamă cu ăștia. Cu ciorile astea... n-am nici o treabă cu ei!
FULINA GEORGE: Nu sufli nimic.
INVESTIGATOR: Da. 
FULINA GEORGE: Nu discuți nimic cu nimeni. Nimic că dregi, că faci, că nu știu ce... 
INVESTIGATOR: Nu! Nu. 
FULINA GEORGE: Nu te lauzi că eu am rezolvat, că... 
INVESTIGATOR: Nu... niciodată! 
FULINA GEORGE: ...neinteligibil... 
INVESTIGATOR: Niciodată! Niciodată!
FULINA GEORGE: ...neinteligibil...
INVESTIGATOR: Da. 

În intervalul cuprins între orele 13:08:48-13:11:15, cei doi termină de servit masa și discuția continuă, aceștia vorbind aspecte care nu prezintă interes pentru cauză.

În intervalul cuprins între orele 13:11:17-13:13:33, cei doi poartă următoarea discuție:
FULINA GEORGE: ...neinteligibil... până la ora 4. 
INVESTIGATOR: Am văzut, că am semnat de 8 ore. Parcă am pus.... Am pus.... ce amară e! Cum zici mata, așa... așa facem. De plecat, trebuie să plec.
FULINA GEORGE: Nu pot să te scap de ele. Și așa... vineri liber, marți, miercuri liber... că sunt libere. Încerc să te scap de ele, tu să vii doar să... să duci aia, hârtia...
INVESTIGATOR: Vin prin ianuarie, da. 
FULINA GEORGE: Vii acolo să duci hârtia. 
INVESTIGATOR: Da. Ce vrei? Dacă așa a fost să fie...
FULINA GEORGE: Da...neinteligibil... a venit cu bani grei. Bani grei... au venit, nu contează cât... 
INVESTIGATOR: Tre să fie și omu... 
FULINA GEORGE: ...neinteligibil... eu nu fac așa ceva! Eu tre să vin, să-l cunosc. Adică nu am timp.
INVESTIGATOR: ...neinteligibil... cine e omu. 
FULINA GEORGE: Băiatu care a venit, care era cu voi acolo, din Suedia a venit nevastă-sa la mine. Îți dau, îți fac, îți dreg. Să vină încoace! 
INVESTIGATOR: Da... nu se știe...
FULINA GEORGE: Omu muncește de 5 ani la carmangerie.  
INVESTIGATOR: Da. 
FULINA GEORGE: Vreau să văd și eu cine e, ce asta... 
INVESTIGATOR: Corect. Corect. 
FULINA GEORGE: Să vină aici. 
INVESTIGATOR: Da, corect! Așa, fără să cunoști, fără să... stai cu el...să vezi ce...

În intervalul cuprins între orele 13:13:33-13:14:42, cei doi termină de servit masa, se cere nota de plată și discuția continuă, aceștia vorbind aspecte care nu prezintă interes pentru cauză.

În intervalul cuprins între orele 13:14:42-13:17:00, cei doi poartă următoarea discuție:
INVESTIGATOR: Asta-i frate, trebuie neapărat să plec. Nu mai pot să stau! Am zis să fiu sincer și să-ți spun și să vedem ce e de făcut. Cum, cineva care... m-am gândit dacă nu poți tu, poate altcineva.
FULINA GEORGE: Mă suni dup-amiază. 
INVESTIGATOR: Aha. 
FULINA GEORGE: Mă suni dup-amiază.
INVESTIGATOR: Hai că-ți dau telefon. Tot pe WhatsApp te sun? 
FULINA GEORGE: Tot pe WhatsApp  mă suni. Vin eu și te rezolv dacă e ...neinteligibil...
INVESTIGATOR: Aha. 
FULINA GEORGE: Semnăm... 
INVESTIGATOR: Ăhă! Așa...și să-mi spui ce tre să... 
FULINA GEORGE: Da, da. 
INVESTIGATOR: Așa! bine! Gata! Eu mă duc să fumez o țigară afară. Pe la 4-5? La cât să te sun? 
FULINA GEORGE: După 4. 
INVESTIGATOR: După 4, gata! Bine, hai...
FULINA GEORGE: Crede-mă că-mi apare situații neprevăzute. Non stop! Non stop! Uite acuma la 2...până la 2! Tre să ajung la mape, m-așteaptă directoarea să-i duc niște ape. 
INVESTIGATOR: Îhâm. S-a oprit? Hai că-ți las eu! Nici o problemă. Bine atunci, hai... Hai, hai că vin afară. Stai să-i las și la băiatu ăsta o ceva...
FULINA GEORGE: Hai afară! (iese din restaurant).
INVESTIGATOR: Hai, hai că vin afară. Stai să-i las și la băiatu ăsta o ceva... Vezi că ies cu cafeaua, ți-am lăsat acolo... (iese din restaurant).

În intervalul cuprins între orele 13:17:00 - 13:20:50, cei doi continuă discuția în fața restaurantului, fără să prezinte interes pentru cauză.

În intervalul cuprins între orele 13:20:50 - 13:21:30, cei doi poartă următoarea discuție:
FULINA GEORGE: Bă, mă tot gândesc acuma... 
INVESTIGATOR: Gândește-te. 
FULINA GEORGE: Să mă acopăr de toate... dacă e ceva, se-ntâmplă ceva, doamne ferește! Orice!  
INVESTIGATOR: Mă suni! Că eu pe WhatsApp-ul meu răspund mereu. 
FULINA GEORGE: Nu! Și tu! De acolo. Tu, soția, mă sunați! Doamne ferește, se-ntâmplă ceva.
INVESTIGATOR: Nu, n-are ce să se-ntâmple! 
FULINA GEORGE: Mă... 
INVESTIGATOR: Noi suntem în atelier și facem treabă. Banu e mai bun decât altceva!  
FULINA GEORGE: Eu știu. Dar se pot întâmpla, eu nu vreau să vorbesc. Mai bine...
INVESTIGATOR: Da.
În intervalul cuprins între orele 13:21:30 - 13:23:01, cei doi continuă discuția în fața restaurantului, fără să prezinte interes pentru cauză. La final stabilesc să se audă după ora 4.

În continuare, având în vedere tenta din care rezulta că George urma să ceară o sumă de bani, cu titlu de mită, investigatorului sub acoperire, procurorul a predat suma de 2.000 de lei, organelor de cercetare penală din cadrul Direcției Generale Anticorupție și aceștia au fost predați, la rândul lor, investigatorului sub acoperire ..., potrivit procesului-verbal de predare-primire din data de 24.11.2021.
Așa cum deciseseră anterior în cursul zilei, pe data de 24.11.2021, la ora 15:57, investigatorul cu identitate protejată ... l-a apelat pe George, pe același număr de apel, tot prin aplicația WhatsApp, ocazie cu care au decis să se întâlnească la restaurantul Babilon. Cei doi s-au și văzut la acest restaurant, au discutat diverse aspecte, iar George a dat de înțeles că nu îi cheamă pe cei obligați la muncă neremunerată în folosul comunității să presteze toată munca la care erau obligați întrucât altfel i-ar “termina pe toți”. Cei doi au ieșit pe terasă pentru a fuma, iar investigatorul sub acoperire l-a întrebat pe George “cum să facem cu problema mea”.
George l-a întrebat de câți bani dispune, investigatorul sub acoperire l-a întrebat pe George să spună cât este bine, ocazie cu care George i-a spus investigatorului sub acoperire că îl va ponta zilnic, însă nu trebuie să scrie mesaje, ci doar prin intermediul aplicației WhatsApp să vorbească.
În cursul discuției, George l-a întrebat pe investigatorul sub acoperire dacă este bine ca investigatorul să-i dea suma de 500 de euro, ocazie cu care investigatorul a răspuns afirmativ. 
Investigatorul sub acoperire i-a comunicat că nu are decât suma de 2.000 lei, echivalentul a 400 de euro, aceștia fiind banii puși la dispoziție de către procuror în cursul aceleiași zile.
Investigatorul i-a spus lui George că îi dă acești bani acum, iar restul de 100 de euro, în cursul lunii ianuarie sau februarie 2022 când se întoarce să-și ia adeverința că a prestat munca neremunerată în folosul comunității. În cursul discuției, investigatorul sub acoperire îi spuse lui George că în această perioadă urma să plece din țară. 
Investigatorul i-a spus lui George că el i-ar putea aduce diferența de 100 de euro chiar a doua zi, însă George i-a spus că este bine să-i aducă cei 100 euro în ianuarie sau februarie când o să vină să-și ia adeverința că a prestat muncă nemunerată în folosul comunității. 
Deci, în cadrul acestei întâlniri, investigatorul sub acoperire ... i-a plasat lui George suma de 2.000 lei, înseriați, așa cum rezultă din procesul-verbal din data de 24.11.2021 întocmit de investigatorul sub identitate protejată. Această întâlnire a fost înregistrată video - audio, sens în care s-a întocmit procesul-verbal din data de 29.12.2021 de redare a imaginilor video - audio.
Totodată, Fulina George l-a pus pe ... să-i arate cum este semnătura sa, tocmai pentru a-i putea falsifica semnătura mai ușor și i-a comunicat faptul că chiar el Fulina George va semna în locul lui ... fișele de prezență zilnică. Cei doi au rămas să se revadă în cursul lunii ianuarie sau februarie și eventual până atunci vor vorbi la telefon, tot prin intermediul aplicației Whatsapp. 
Cu această ocazie, se poate observa dialogul dintre aceștia care confirmă aspectele consemnate de investigatorul sub acoperire. Din vizualizarea imaginilor video se poate observa cum investigatorul sub identitate protejată îi plasează suma de bani. Deci, cei doi conveniseră să se vadă ulterior în cursul lunii ianuarie sau februarie, pe de o parte, ca investigatorul sub acoperire să predea restanța de 100 euro către George, iar pe de altă parte George să-i predea adeverința potrivit căreia ... ar fi prestat munca neremunerată în mod complet.
Din vizionarea celui de-al doilea fișier audio ... a reieșit faptul că are o durată de 53 de minute și 19 secunde, fiind realizat în intervalul orar 16:41:54 – 17:35:13, și surprinde întâlnirea dintre investigatorul sub acoperire (denumit în continuare INVESTIGATOR) și numitul Fulina  George (denumit în continuare FULINA GEORGE – foto nr. 1 și 2) pe Bld. Mircea, la restaurantul ”Babylon”, și cu care poartă următoarea discuție:

Conform înregistrării ambientale, în intervalul cuprins între orele 16:41:54 -16:52:30, investigatorul se deplasează cu autoturismul și apoi pe jos până la locul de întâlnire stabilit. În intervalul 16:52:30-16:53:54, ce doi se întâlnesc în fața restaurantului Babylon, se hotărăsc să intre înăuntru și se așează la una din mese. 

 În intervalul cuprins între orele 16:53:54-16:54:53, cei doi poartă următoarea discuție:
INVESTIGATOR: Stai să-ți luminez (aprinde lanterna telefonului mobil și o îndreaptă către caietul aflat în fața numitului Fulina George). Ha-ha-ha!
FULINA GEORGE(notează pe un caiet aflat în fața sa – foto nr. 3):...neinteligibil...
INVESTIGATOR: ....
FULINA GEORGE (notează pe un caiet aflat în fața sa): GHEORGHE... 
INVESTIGATOR: .... 
FULINA GEORGE (notează pe un caiet aflat în fața sa și îi să semneze investigatorului): ......
INVESTIGATOR (semnând în caiet): Am semnat așa, invers, da n-are nimic. 
FULINA GEORGE: Da, dar... A, deci tu o să faci așa semnătura, nu?
INVESTIGATOR: Da. Am o așa și C-ul meu de la ...
FULINA GEORGE: Îhâm. Da, da. Pentru cât? 
INVESTIGATOR: Îhî. 
FULINA GEORGE(îi dă caietul investigatorului): Te-am trecut. Fă un cerc ușor... Fă un C. Cum îl faci tu pe C.
INVESTIGATOR: Care-i al meu? Că nu văd. Aicea? 
FULINA GEORGE: Da. Aicea semnezi. Fă un C.
INVESTIGATOR: Fac un C...și fac așa apoi o dată. 
FULINA GEORGE(îi ia caietul investigatorului și îl închide): Perfect! Asta e. 
INVESTIGATOR: Un C și-o d-asta. 

În intervalul cuprins între orele 16:54:53-17:15:08, cei doi vorbesc aspecte care nu prezintă interes pentru cauză, respectiv faptul că l-ar fi sunat prietenul fetei care i-a accidentat autovehiculul de serviciu, care era proxenet şi l-ar fi ameninţat, dar că el nu ar fi cedat şantajului, spunându-i că este inspector la primărie şi că dacă nu face cum vrea el, merge să declare accidentul la poliţie.

La un moment dat, la masa celor doi a venit o persoană de sex bărbătesc, care îl cunoștea pe Fulina George, care i-a povestit acestuia că are anumite probleme penale. Fulina George i-a spus că dacă instanţa îl obligă să presteze muncă în folosul comunităţii, atunci el îl poate ajuta. În continuare, Fulina George sfătuiește persoana ce anume să spună instanței astfel încât să o înduplece, iar la final îi spune că dacă primește muncă în folosul comunității să-l caute. Persoana respectivă pleacă, iar Fulina George continuă a discuta cu investigatorul, îi povestește mai multe aspecte legate de viața persoanei care venise la masă, după care îi menționează că, dacă ar fi procedeze legal cu munca în folosul comunităţii, i-ar “termina” pe toţi, întrucât ar însemna să înceapă la ora 8 fix şi să muncească 8 ore nonstop. La un moment dat, investigatorul îl roagă pe Fulina George să iasă afară pentru a fuma o țigară, acesta fiind de acord. În fața restaurantului, cei doi se reîntâlnesc cu persoana care venise anterior la masa la ei, care începe a-i povesti lui Fulina George despre sora sa, care a fost şi ea condamnată la muncă în folosul comunităţii. Fulina George spune că nu o cunoaște şi că el are în evidenţă „probaţiunea, condamnaţii şi socialul”. La finalul discuţiei, i-a atras atenţia interlocutorului său cu privire la păstrarea confidenţialităţii.

În intervalul cuprins între orele 17:15:08-17:20:58, cei doi poartă următoarea discuție:
INVESTIGATOR: Zi-mi cum facem cu asta... neinteligibil... ăleu! Bine...  
FULINA GEORGE: Cât dispui, cum dispui...că... 
INVESTIGATOR: Cât zici. 
FULINA GEORGE: Ce să zic?! 
INVESTIGATOR: Cum zici că...eu nu comentez. Pentru mine e lucru că sunt ajutat. 
FULINA GEORGE: Sunt lucruri care... că ești plecat. Aici e toată treaba. Aici am o greșeală.
INVESTIGATOR: Bossule, și eu am bază pe tine. Că dacă nu erai de comitet și de bază, vedeam ce fac prin alte părți. Ești de încredere! Asta voiam să zic. 
FULINA GEORGE: Nu e neapărat...da. Nu e asta, dar... 
INVESTIGATOR: Ești băiețaș! 
FULINA GEORGE: Dar și eu... gândește-te că și așa sunt și eu cum sunt cu belele și cu toate astea, mai îmi bag și altele-n cap... și mare lucru nu sunt, că de la tine e un cașcaval! E un c***t! E nimic! Dar... îți faci și tu treaba, mai îmi plătesc și eu din dandanale... cât să zic?  
INVESTIGATOR: Matale zici. 
FULINA GEORGE: Să fie bine și pentru... adică... nu vreau nici să... 
INVESTIGATOR: Eu dacă plec și-mi fac treaba, să-mi fac bănuțul meu afară, pentru mine e bine! Oricum ar fi. Da matale zici! Eu nu știu...
FULINA GEORGE: Crede-mă că-i frig. Știi cât am eu acuma? 20. Zilnic am. Zilnic am câte unu...
INVESTIGATOR: Păi, da nu că vine...frig! 
FULINA GEORGE: Cum rezolvăm? Cum rezolvăm? Lopata! N-am ce să-ți fac! Aicea vezi....te mai... mai stai, mai...trece ziua... mai arunci o mătură... mai dai aia, zic...
INVESTIGATOR: Da...
FULINA GEORGE: Altceva nu putem. Adică n-am bani să...neinteligibil...
INVESTIGATOR: Mare grijă! Ei între ei vorbesc!
FULINA GEORGE: Știu! Știu! Și lu ăsta i-am zis!  
INVESTIGATOR: Că ăla e așa, că ăla e așa... 
FULINA GEORGE: Dacă am auzit că asta, s-a termina! 
INVESTIGATOR: Daa! 
FULINA GEORGE: Că eu lu ăsta nu-i fac mare lucru. Vorbesc cu fata, vorbesc cu alea, dacă nu-și aduce actele n-am... nu mă complic eu, nu! Că nu sunt eu acolo. 
INVESTIGATOR: Da! Tu ai de pus în fiecare zi ore?
FULINA GEORGE: Trec zilnic, îți dai seama. 
INVESTIGATOR: Da.
FULINA GEORGE: De luni până vineri. 
INVESTIGATOR: Eu afară îmi schimb număru, dar WhatsApp-ul mi-l păstrez. 
FULINA GEORGE: WhatsApp-ul îl păstrezi. Nu mesaje.
INVESTIGATOR: Nu, nu. Vorbim. 
FULINA GEORGE: Numai dacă se-ntâmplă ceva. Tu, la tine. 
INVESTIGATOR: Te sun.  
FULINA GEORGE: Da ceva grav.
INVESTIGATOR: Da, te sun imediat. 
FULINA GEORGE: Ceva grav. 
INVESTIGATOR: N-are ce grav să fie... eu îmi fac treburile... 
FULINA GEORGE: Am zis așa!  Doamne ajută să....
INVESTIGATOR: Eu oricum .... eu vin să-mi iau hârtia...la sfârșit. 
FULINA GEORGE: Da. Eu te anunț când... 
INVESTIGATOR: Da. 
FULINA GEORGE: Te anunț. 
INVESTIGATOR: Când... consideră ei. În ianuarie, la sfârșitul lui ianuarie...încolo. Să se treacă zilele.
FULINA GEORGE: Dacă vine iarna tot așa... 
INVESTIGATOR: Aoleu! Nu vreau! Ha-ha-ha! 
FULINA GEORGE: Zăpadă, prin ger, în...
INVESTIGATOR: Nu e munca de mine, mânca-ți-aș sufletul! Nu e munca de mine.
FULINA GEORGE: Ar da și ...neinteligibil... Toți ar da. Dar nu... 
INVESTIGATOR: Nu. Vezi? Nu toată lumea are norocu să facă, să... ce să faci? 
FULINA GEORGE: Tu-ți dai seama. Eu pe munca lor...  
INVESTIGATOR: Îți câștigi pâinea.
FULINA GEORGE: Pe munca lor... tu, ăla... 
INVESTIGATOR: Ăhă! 
FULINA GEORGE: Mici! Foarte mici! Mie dacă mi-a făcut salariul dublu... mie dacă mi-a făcut o mie și ceva de euro... nu mai îmi trebuie...nimic de la nimeni.
INVESTIGATOR: Da. 
FULINA GEORGE: Da din 20 de milioane... nu mi-ajunge nici de...da mai am pe ăștia care mă mai... 
INVESTIGATOR: Off! Of, doamne, of! 
FULINA GEORGE: Da. Într-un fel sunt la mâna... la mâna! 
INVESTIGATOR: Matale zici, cum zici mata așa... 
FULINA GEORGE: Ce să zic? 500 e bine?
INVESTIGATOR: De euro? Dacă-ți dau eu lei? Că eu am schimbat în lei, n-am știut.
FULINA GEORGE: Nu mă interesează asta. Eu am zis așa o sumă, fixă, să fie bine... 
INVESTIGATOR: Da, bossule. Uite cum facem. Eu am...în afară de banii pe care îî mai am și mă mai învârt și eu pe aicea, cât vine 500 ....? 20 și... Am 20 de milioane. Dacă arde, mâine mai bag vasu la portofel la asta a mea și mai iau 5.
FULINA GEORGE: Nu, nu... 
INVESTIGATOR (scoate un teanc de bancnote, din care se poate observa că o parte au cupiura de 50 de lei și îî numără în fața celuilalt): Dacă nu, când vin să iau hârtia, îți mai dă fratele tău. Da? Bine? 
FULINA GEORGE: Okey! Asta-i prețu! Dacă vrei să-i dai, bine, nu-i dai, iară bine!
INVESTIGATOR (scoate o parte din bani din teanc și-i bagă la loc în geacă): Ăștia-i am și eu de bani de benzină, de alea, de așa... și aici am 20 de milioane. 
FULINA GEORGE (: ...neinteligibil... 
INVESTIGATOR (numără bancnotele în fața lui Fulina George): Aa, sunt bani! 5, 10, 12, 14, 15, 16, 17, 18, 19, 20. Uite, numără-i și tu. Dacă arde, eu mai bag vasu la portofel. Dacă nu, când vin.
FULINA GEORGE (se uită la bani și e atent la numărătoarea făcută de investigator): Arde oricum! Dar nu mă ajută... nu o să...
INVESTIGATOR: Când vin să iau hârtia... Uite, mâncați-aș p*** ta! (îi dă banii) când vin... numără-i! Eu i-am numărat!
FULINA GEORGE (ia banii și îi bagă în buzunar, fără să-i numere) : Eu tre să plec acum în fiecare dimineață. Tu n-ai nimic, ai dispărut! Sunt poate unii care miros ceva! Văd ceva! Ăsta nu mai vine! Ei nu văd hârtia, dar alea de la birou. Și alea... nici alea nu se bagă peste mine. Ok, nu fac... dar...mi-a zis: eu peste tine nu mă bag! Că și eu îmi fac treaba, îi mulțumesc pe toți. Mă sună poliția, mă sună primăria, mă sună aia. Vreau 2 oameni, vreau 3 oameni. Adică ai văzut! Eu v-am trimis. Vă trec toată ziua. Că la toți le-am trecut 2 ore.

În intervalul cuprins între orele 17:20:58-17:35:13, cei doi continuă discuția, vorbesc aspecte care nu prezintă interes pentru cauză. La un moment dat, investigatorul îl întreabă pe Fulina George despre un anume M, de care a auzit vorbindu-se. Acesta i-a răspuns că acest domn M era ca Stalin sau Hitler, că nu agrea persoanele de etnie rromă şi că le ponta după bunul său plac. La finalul doscuției, cei doi stabilesc că se vor revedea în cursul lunii ianuarie sau februarie, că vor discuta până atunci la telefon, prin intermediul aplicaţiei WhatsApp. Totodată, i-a repetat investigatorului să dea dovadă de confidenţialitate cu privire la ceea ce au stabilit.

	Suma de 2.000 lei primită de către George cu titlu de mită de la investigatorul sub acoperire ... nu au fost niciodată recuperată.
Ulterior, acest George a și fost identificat în persoana inculpatului Fulina George, ….. 
La data de 19.01.2022, la Parchetul de pe lângă Tribunalul Constanța a fost înregistrată adresa nr. R229.614 din 03.01.2022 emisă de Primăria Municipiului Constanța – Direcția Generală Gestionare Servicii Publice, semnată de directorul general Georgescu Raluca și întocmită de inspector Cătălina Guef. 
Această adresă confirma că s-au realizat cele 80 de ore muncă în folosul comunității la care a fost obligat ... prin ordonanța de renunțare la urmărirea penală și avea atașată, în copie, foaia zilnică de prezență, pentru zilele în care ... s-ar fi prezentat la activități.
După cum se poate observa, semnăturile sunt simulate și nu aparțin investigatorului cu identitate protejată, acestea fiind imitate de o altă persoană, respectiv de către Fulina George. 
Potrivit procesului-verbal din 11.02.2022, Fulina George l-a contactat prin intermediul aplicației WhatsApp pe investigatorul sub acoperire la data de 29.01.2022 și l-a întrebat ce face, comunicându-i că o doamnă de la primărie ar fi întrebat când vine … la primărie pentru a semna niște hârtii.
În realitate, Fulina George doar a folosit acest pretext pentru a-l chema pe … să-i predea și diferența de bani, întrucât pe data de 29.01.2022 era deja trimisă adresa despre care am menționat anterior către parchet cu confirmarea finalizării zilelor de muncă. 
Deci, Fulina George voia să-și încaseze integral mita și, în felul acesta, încerca să-l păcălească pe ....
Astfel, cei doi au hotărât să se vadă în municipiul Constanța și urma să aibă loc întâlnirea în cadrul căreia investigatorul sub acoperire îi preda diferența de mită de 500 lei.
Pe data de 25 februarie 2022, cei doi s-au întâlnit la restaurantul Beta din municipiul Constanța, ocazie cu care investigatorul cu identitate protejată ... i-a plasat inculpatului diferența de 500 de lei (2 bancnote a câte 200 lei și o bancnotă a 100 lei), bani puși la dispoziție de către procuror. 
Înainte de a părăsi locația investigatorul cu identitate protejată l-a întrebat pe Fulina George dacă i-a achitat suma de 2.500 lei pe care a solicitat-o inițial și acesta a răspuns afirmativ. 

Din vizionarea celor trei fișiere audio-video a reieșit faptul că înregistrările surprind întâlnirea dintre investigatorul sub acoperire (denumit în continuare INVESTIGATOR) și numitul Fulina  George (denumit în continuare FULINA GEORGE – foto nr. 1 și 2) pe str. Ștefan cel Mare, la restaurantul ”BETA”, din municipiul Constanța.
Conform înregistrării ambientale, în intervalul cuprins între orele 10:30:30-10:31:53, investigatorul sub acoperire se află pe bld. Tomis, lângă restaurantul grecesc ”NIKOS”, situat vis a vis de sediul Primăriei Municipiului Constanța. În intervalul cuprins între orele 10:31:53-10:37:00, investigatorul sub acoperire este sunat de către FULINA GEORGE, care îi dă indicații legate de locul de unde îl va lua cu autoturismul de serviciu. După ce termină conversația telefonic, investigatorul se deplasează pe jos, pe strada Negru Vodă, în direcția către mare, se suie în autoturismul condus de către FULINA GEORGE și împreună își continuă deplasarea către restaurantul ”BETA”, din municipiul Constanța, situat pe str. Ștefan cel Mare. Cei doi intră în restaurant, se așează la una din mese, comandă ospătarului și își continuă discuția începută în autoturism.   
 În intervalul cuprins între orele 10:31:53-10:38:58, cei doi poartă următoarea discuție:
INVESTIGATOR: Aoleu, salut! Să trăiești!
FULINA GEORGE: ...neinteligibil... gata? Ha-ha-ha!
INVESTIGATOR: Bine, gata acum că plec iar! Nu mai... nu mai vin în țară, gata! 
FULINA GEORGE: Nu mai?
INVESTIGATOR: Asta e! Ultimul zvâc! Nu mai! Nu mai vin în țară că... e prea bine afară, bosule! 
FULINA GEORGE: Mă, dacă tu crezi că-i bine acolo, rămâi acolo că.... 
INVESTIGATOR: Și n-am ce să fac aici.
FULINA GEORGE: Păi, ce naiba să faci? Iarăși pușcărie? Ce nu vezi că aici doar de ha-ha-ha!
INVESTIGATOR: Da. 
FULINA GEORGE: Aici te face să faci, uite! 
INVESTIGATOR: Da.
FULINA GEORGE: Și eu fac fel de fel că n-am! De unde să trăiesc?!
INVESTIGATOR: Nu sunt bani, frate!
FULINA GEORGE: Numai măgării facem toți că n-avem. Din ce să trăiesc?
INVESTIGATOR: Da.
FULINA GEORGE: Că nu te plătește. Dacă m-ar plăti, îmi bag picioru! Că nu mai fac nimic.
INVESTIGATOR: Da...
FULINA GEORGE: Dar cu 20 de milioane, eu ce pot să fac?! Ha-ha-ha! Îți dai seama?
INVESTIGATOR: E greu! E greu, ce să mai... e tare greu!
FULINA GEORGE: Și-am și-un balamuc aici cu ăștia, de să-mi bag picioru! Dar asta e!
INVESTIGATOR: De ce?
FULINA GEORGE: E balamuc cu ei! Îți dai seama, tre să-i împing de la spate, tre să aia...
INVESTIGATOR: Tre să stai cu ei.
FULINA GEORGE: Bag eu mâna ca să... îi adun după mine...
INVESTIGATOR: Să vadă și ei că ești cu ei acolo.
FULINA GEORGE: Păi, fac tot felul de astea că mai îmi fac și eu, nah!
INVESTIGATOR: Da.
FULINA GEORGE: Ce vrei să fac?
INVESTIGATOR: Este. Așa e! Cum ai rezolvat-o cu p**** aia, care te-a lovit atunci?
FULINA GEORGE: I-am luat banii.
INVESTIGATOR: Bravo! Foarte bine! Cât ți-a dat?
FULINA GEORGE: 10.
INVESTIGATOR: Bun! Ăă... Păi, e aicea? E bine, nu? Să nu vină ăștia...bine, la mata nu e problemă... cu miliția, cu... mașina de la primărie.
FULINA GEORGE: Doar n-o să-mi dea primăria amendă primăriei! Ha-ha-ha! ...neinteligibil...(cei doi coboară din mașină și se îndreaptă către localul Beta – foto nr. 3)

 		       Foto nr. 3 					   Foto nr. 4

INVESTIGATOR: E nouă mașina asta, nu?
FULINA GEORGE: Da, da, da. Are 35 de mii. E bună!
INVESTIGATOR: Păi, da! N-are cum să... Aaa, ăsta-i Beta!
FULINA GEORGE: Da, măi! Elegant...neinteligibil...
INVESTIGATOR: Aaa! Frumos, alea alea!
FULINA GEORGE: Aici i-am făcut lu patronu de aici...când ai plecat tu atunci...
INVESTIGATOR: Aha.
FULINA GEORGE: Că face un hotel în Mamaia.
INVESTIGATOR: Îhâm.
FULINA GEORGE: Un bloc. Și era de mulți ani. Era jos apă, atâta. Mizerie, toate alea. Am făcut curățenie o lună de zile.
INVESTIGATOR: Cu băieții?
FULINA GEORGE: Da, da i-am plătit! 
INVESTIGATOR: Bravo! (intră în restaurantul Beta) Aia e!
FULINA GEORGE: ...neinteligibil... era muncă d-aia!
INVESTIGATOR: Auzi, da pentru băieți a fost bine! Și-au făcut și ore, și și-au făcut și banu!
FULINA GEORGE: Ăăă, nu prea! Vreo doi cu ore am luat, atât. Restu, veneau de zi.
INVESTIGATOR: A, am înțeles.
FULINA GEORGE: I-am plătit cu ziua.
INVESTIGATOR: Ihâm.
FULINA GEORGE: Dar am scos ceva.
INVESTIGATOR: Aaa, bun! Dacă se fumează e perfect.
FULINA GEORGE: Unde vrei să stai?
INVESTIGATOR: Unde vrei, acolo stăm. Mi-e indiferent! Dacă se fumează... Ia să vedem. Auzi? Se fumează aici? Numai acolo? Mulțumesc. (se îndreaptă către una dintre mesele situate lângă geam) Aicea, bosule! Aicea! (cei doi se așează la masă – foto nr. 4)
FULINA GEORGE: Aoleu! (cei doi se așează la masă – foto nr. 4)
INVESTIGATOR: Așa...
FULINA GEORGE: ...neinteligibil...
INVESTIGATOR: În primul rând și-n primul rând...
FULINA GEORGE: Stai liniștit! Ha-ha-ha!
INVESTIGATOR: Da? (în înregistrare se observă că la masă vine o persoană de sex femeiesc, neidentificată, notată cu ”X”, care lasă pe masă două meniuri și căreia îi dă comandă de băuturi) Cafea avem? 
X: Da, da. 
FULINA GEORGE: Ha-ha-ha! Cafeaua e!
INVESTIGATOR: Ha-ha-ha!
FULINA GEORGE: Păi, nu, că ne-am dus în altă parte n-avea nici deschis, nici cafea, nici... ha-ha!
INVESTIGATOR: Deci, 2 cafele negre, americane. 
FULINA GEORGE: Eu nu beau cafea!
INVESTIGATOR: Nu? Aolo, așa e! Da, da, da. 
FULINA GEORGE: Hai că ne uităm (ia meniul și îl deschide). Dă-i o cafea.
INVESTIGATOR: O cafea neagră, americană pentru mine și discutăm pe urmă de mâncare. Aoleu! Datoria pe care-mi stă pe creieri (are în mână mai multe bancnote, din care alege 3 bancnote, 2 având cupiura de 200 lei și 1 cupiura de 100 de lei, și le înmânează lui Fulina George – foto nr. 5-8). 
FULINA GEORGE: Da..dar nu mă, nu-i problemă! (ia cele 2 bancnote în sumă totală de 500 de lei și le bagă în buzunarul pantalonilor – foto nr. 9-10)
INVESTIGATOR: Gata. Și gata! Gata! Mersi frumos!
FULINA GEORGE: Gata, mersi și eu. 
INVESTIGATOR: Aia e, gata! Am terminat! Și acuma suntem free, cum se zice! Liberi! Ca pasărea cerului.

                  Foto nr. 5					              Foto nr. 6

                   Foto nr. 7						    Foto nr. 8

       Foto nr. 9 					         Foto nr. 10

FULINA GEORGE: Uită-te și tu cum am mâinile! (îi întinde mâinile și îi arată palmele)
INVESTIGATOR: Bă, da ai tras, nu glumă! Ai muncit!
FULINA GEORGE: Uită-te și tu! Da! ...neinteligibil... directorul Ambulanței pe Constanța. Greu! Greu!! Ce-nseamnă directorul Ambulanței pe Constanța.... Dar să nu fie nevoie niciodată, he he, doamne ferește! 
INVESTIGATOR: Doamne ferește!
FULINA GEORGE: Cu el am intrare în tot sistemul medical din oraș. Fă-i acasă, fă-i și ambulanța! Fă-i și acolo unde-s mașinile de ambulanță, de unde pleacă. Fă-i și acolo curățenie, fă-i alea! Răspundem la toate astea că suntem mici și avem nevoie. Și-mi fac treaba cu ei și ai relații. 
INVESTIGATOR: Mi se pare corect.
FULINA GEORGE: Și mai mă vede că mă implic, adică sunt....  
INVESTIGATOR: Da! Da!
FULINA GEORGE: D-aia... ții acolo de-o...
INVESTIGATOR: Așa!
FULINA GEORGE: Mic dejun englezesc... 
INVESTIGATOR: Hai că nici nu mă mai uit! Cer ceva cu orez.

În intervalul cuprins între orele 10:38:58-11:23:00, cei doi servesc masa și discuția continuă, aceștia vorbind aspecte care nu prezintă interes pentru cauză. La final achită nota și ies afară din restaurant.
În intervalul cuprins între orele 11:23:00-11:23:30, cei doi poartă următoarea discuție în fața restaurantului Beta:

INVESTIGATOR: Ah, mă rupe stomacu, mânca-ți-aș sufletu! Auzi! Du-te că eu mă duc până la toaletă. Mă duc până la toaletă și pe urmă o iau așa, ușor, și-mi iau mașina.
FULINA GEORGE: Pe Tomis. 
INVESTIGATOR: Da, pac pac.
FULINA GEORGE: O iei pe Tomis și... Sigur?
INVESTIGATOR: Da! (cei doi își dau mâna) Gata!
FULINA GEORGE: Hai, mulțumesc mult! Doamne ajută!
INVESTIGATOR: Te pup! Și eu îți mulțumesc! Suntem achitați? 25 de milioane, tot? Cum ai zis. Deci nu mai avem nici o problemă, gata.
FULINA GEORGE: Hai, mă, lasă! Că nu ne-am îmbogățit nimeni! Nici cu ăia, nici fără ăia!
INVESTIGATOR: Te pup, frate! Să trăiești! Doamne ajută!
FULINA GEORGE: Dacă e ceva...vorbim.
INVESTIGATOR: Te claxonez.
FULINA GEORGE: Vorbim! 
INVESTIGATOR: Gata, te pup! (Fulina George se îndepărtează)

Imediat au intervenit și organele de cercetare penală din cadrul Direcției Generale Anticorupție, care au constatat infracțiunea flagrantă de luare de mită și au identificat suma de 500 de lei, exact în seriile puse la dispoziție de către procuror investigatorului cu identitate protejată .... 
Menționăm că atât întâlnirea investigatorului ..., cât și intervenția organelor Direcției Generale Anticorupție Constanța au fost înregistrate video-audio. 
Cu ocazia acestei acțiuni a fost verificată și autoutilitara marca …, cu numărul de înmatriculare …, cu care sosise inculpatul Fulina George. În interiorul acesteia au fost găsite mai multe documente constând în fișe de pontaj, condici de prezență și diverse alte înscrisuri necesare activității sale, inclusiv telefonul mobil al inculpatului. Bunurile ridicate au fost restituite pe parcursul anchetei.

Audiat în calitate de martor investigatorul cu identitate protejată a declarat următoarele: 
Menționez că am fost investigator sub acoperire în cauza privind pe Fulina George, din cadrul Primăriei municipiului Constanța.
	Inițial trebuia să-l investigăm pe numitul M despre care existau suspiciuni că primește bani de la persoanele obligate la muncă neremunerată în folosul comunității pentru ca acestea să nu se prezinte la muncă.
	Practic m-am prezentat la sediul primăriei din Piața Griviței, unde era o doamnă la ușa de acces în sediu și mi-a dat un număr de telefon fix să sun pentru a mă prezenta la muncă.
	Am sunat pe numărul de telefon fix, pe care nu-l mai știu, și de acolo mi s-a dat un alt număr de telefon mobil la care răspundea un anume George, să sun și să mă programez.
	Numărul de telefon mobil era 07…, am sunat și a răspuns o persoană ce s-a recomandat a fi George.
	Am stabilit cu acesta să mă prezint la muncă în zona gării unde vor veni și ceilalți muncitori care trebuie să presteze munca în folosul comunității.
	A doua zi, pe data de 19.11.2021, m-am prezentat la muncă în fața gării, în stația de autobuz, și l-am întâlnit pe acest George.
M-am prefăcut speriat și că e greu, iar George mi-a spus că m-ar ajuta dar nu se riscă pentru suma de 200-300 de euro întrucât îi este frică să nu fie prins.
Menționez că nu i-am avansat nicio propunere de ai da mită sau de a nu mă prezenta la muncă.
În acea zi am fost muncă, și știu că am mai fost încă de două ori pentru a se căpăta încredere în mine și a investiga dacă M mai desfășoară activități în zona de interes.
Tot atunci am aflat că de fapt, M este mutat la un alt serviciu iar cel care se ocupă exclusiv de monitorizarea și pontarea muncitorilor este domnul George.
Tot atunci m-am întâlnit cu o persoană de sex masculin cu apelativul M care inițial, în timpul muncii, m-a dus la un depozit de fier vechi din apropiere ca să plănuim cum putem sustrage fie vechi.
Acest M se plângea de Morcov că se purta urât cu persoanele care prestau muncă; l-am întrebat pe M cam cum aș putea să fac să nu mai vin la muncă, iar acesta mi-a spus singurul care mă poate ajuta este George, că e băiat bun, dar este nou și se ferește. Întrucât nu mă cunoștea, M m-a îndrumat să vorbesc cu George după câteva zile, să aibă timp să mă cunoască mai bine. 
La finalul zilei, i-am spus lui George că voi întârzia în următoarea zi de muncă, adică luni, deoarece am o problemă personală. George a fost de acord și mi-a zis să vin când termin.
Pe 22 noiembrie, la 13.56, l-am sunat pe George și i-am zis că vin spre locul de muncă. Acesta mi-a zis că nu mai e nevoie și vin, dar în următoarea zi să vin cu niște sucuri pentru muncitori; era o cutumă că dacă cineva nu venea într-o zi, trebuia să-i cinstească pe ceilalți astfel încât aceștia să nu comenteze, să-și manifeste nemulțumirea.
Pe 23.11.2021, l-am sunat din nou pe George căruia i-am zis că sunt pe drum și e posibil să întârzii, iar el mi-a zis să vin în zona KM 4-5, în zona sediului Polaris.
Am ajuns la fața locului, a venit și George care mi-a zis că în ziua anterioară, deci pe 22.11.2021, deși nu m-am prezentat la muncă, el m-a pontat ca fiind prezent.
L-am invitat a doua zi să servim masa de prânz, acesta a acceptat. În continuare m-a trimis pe mine și încă două persoane la un sediu al primăriei să cărăm mobilă.  
În jurul orelor 12.00-12.30 am terminat treaba și am plecat acasă.
Pe 24.11.2021, l-am sunat pe George și l-am întrebat dacă servim masa de prânz, întrucât s-ar fi împlinit un an de când a murit tatăl meu.
George a acceptat invitația și inițial mi-a zis să vin pe la Poarta 6 dar apoi a revenit și mi-a zis să ne vedem în centrul vechi al municipiului Constanța.
După 15 minute George m-a sunat din nou și mi-a să ne vedem la taverna Nikos din fața Primăriei Municipiului Constanța, de pe bd.Tomis.
Menționez că discuțiile telefonice s-au purtat pe wass up.
Am ajuns la locație, l-am observat pe George care mă aștepta și am parcat mașina în spatele mașinii sale.
Ne-am așezat la masă, și timp ce eram la masă i-am povestit de soția mea care are o afacere cu confecții textile.
În cursul discuțiilor i-am spus lui George că intenționez să plec vineri din țară ocazie cu care George mi-a spus că se gândește cum să mă ajute cu zilele de muncă în folosul comunității pe care trebuia să le prestez. Menționez că ajutorul consta în a fi pontat la muncă dar în realitate să nu mă prezint și să nu prestez munca.
 M-a întrebat când vin și mi-a solicit să fiu sincer pentru că el va semna pontajul în locul meu.
I-am răspuns că nu vreau să-i fac probleme și că aș vrea să vorbesc cu cineva mai sus decât el, adică cu o funcție mai mare.
George mi-a replicat că nu am cu cine vorbi și că totul ține de el, astfel va rezolva el problema cu condiția ca eu să nu vorbesc cu nimeni și să nu mă laud deoarece se poate afla și poate avea probleme.
Chiar mi-a dat un exemplu, a unei persoane de etnie romă cu care muncisem în ziua anterioară și mi-a spus că soția acestuia îl contactase pe George anterior și i-a oferit bani pentru ca soțul ei să nu vină la muncă.
George mi-a spus că a refuzat-o întrucât nu poate accepta bani înainte de a-l cunoaște.
Astfel persoana în cauză a venit la muncă tocmai din Suedia unde muncea la o carmangerie.
George mi-a solicitat să ne vedem în aceeași zi pe la orele 16.30 să discutăm mai multe detalii despre cum mă poate ajuta.
Înainte de a ne despărți George mi-a repetat că mă va ajuta și mi-a solicitat ca atunci când plec din țară să-l sun dacă vor fi probleme întrucât el face pontajul. Mi-a mai spus să-i răspund de fiecare dată când mă sună.
Ulterior, în aceeași zi, la orele 15.57, am fost apelat prin wass upp de către George care inițial mi-a zis să ne vedem în zona stadionului și apoi mi-a zis să ne  vedem la restaurantul Babylon de pe str.Mircea cel Bătrân.
Am mers, ne-am întâlnit și ne-am așezat la o masă. Deja se înserase.
George a scos caietul cu prezența la muncă, și m-a întrebat cum mă cheamă cu numele întreg pentru a mă trece în pontaj. Mi-a dat caietul apoi să semnez, s-a uitat cum fac semnătura și mi-a zis că trebuie să semneze în viitor în locul meu pe fișa de prezență.
La un moment dat, la masa noastră a venit o persoană, cunoscut de al lui George, care i-a povestit că are anumite probleme penale, iar George s-a oferit să-l ajute în cazul în care va fi obligat la muncă neremunerată în folosul comunității.
George povestea că dacă ar proceda legal ar trebui să-i țină pe toți 8 ore la muncă, și i-ar termina pe toți.
I-am solicit lui George să ieșim afară, pe terasă, la o țigară, aici iar a venit acea cunoștință a lui George care spunea că sora lui ar fi fost condamnată în folosul comunității dar George i-a spus că nu o știe și i-a solicitat să fie discret.
L-am întrebat pe George cum să facem cu problema mea, iar el m-a întrebat direct de câți bani dispun. Eu am răspuns: Aștept de la tine să-mi spui cât e bine, că nu comentez.
George mi-a spus că are zilnic câte unul care vrea să-și rezolve problema dar nu are încredere în ei. Mi-a mai spus că mă va ponta zilnic și mi-a solicitat expres să nu-i trimit mesaje pe wass up, ci doar să-l sun prin intermediul aceleiași aplicații. M-a atenționat că vine iarna și munca e foarte grea la spații verzi. 
Dacă inițial a zis că sunt singurul pe care îl ajută, ulterior a revenit și mi-a spus că pe munca celor care nu au bani, mă ajută pe mine și alte persoane, întărind faptul că mă ajută, și întărind ideea că trebuie să-l plătesc. Mi-a spus că câștigă puțin dar se mai ajută cu din aștia. 
Imediat după, m-a întrebat dacă sunt mulțumit să-i dau suma de 500 euro, iar eu i-am răspuns că da, și că am la mine 2.000 de lei, și i-am propus să-i dau diferența în ianuarie sau februarie 2022, când urma să mă întorc în țară.
I-am spus că dacă e nevoie pot să-i aduc și a doua zi diferența de bani, însă George a zis că nu e nevoie, pot să-i o dau când mă întorc în țară.
I-am dat suma de 2.000 lei, pe i-am numărat, i-a luat și i-a băgat în buzunar și mi-a spus că în fiecare dimineață mă va ponta ca și când voi fi prezent la muncă zilnic. Astfel are sprijinul fetelor de la birou care i-au spus că nu se bagă peste el.
Mi-a povestit că în cursul zilei anterioare, când am mutat mobilă, pe noi cei care am cărat mobilă ne-a pontat 8 ore, față de ceilalți care au fost pontați doar 2 ore.
L-am întrebat pe George despre M, iar George mi-a spus că era un fel de Stalin sau Hitler, se purta urât cu romii, și ponta oamenii după cum considera. 
Ne-am despărțit urmând să ne vedem în ianuarie sau februarie, mi-a să ne auzim la telefon pe wass up, și să fiu discret.
Menționez că cei 2.000 de lei mi-au fost puși la dispoziție de către procuror.
Practic din acel moment nu am mai venit la muncă deloc, și am fost contactat de George ulterior, pe 09 decembrie 2021. Inițial nu am răspuns, George a insistat, am răspuns și m-a certat că nu răspunsesem prima dată la telefon. M-a întrebat dacă sunt bine, și mi-a spus că l-ar fi sunat cineva de acolo (probabil de la probațiune), să întrebe de mine și dacă am venit la muncă. 
George mi-a spus că în afara zilei în care ar fi fost sunat, le-a spus că am muncit în toate celelalte zile.
Pe 10 decembrie 2021 m-a sunat din nou și mi-a spus că am terminat zilele de muncă, pe 22 decembrie 2021, m-a apelat iar și mi-a spus că o doamnă din primărie mi-a transmis să mă prezint să semnez pentru faptul că am terminat zilele de muncă.
George mi-a spus că a transmis că am plecat din țară după ce am terminat zilele de muncă, dar va trece el pe la primărie să rezolve problema.
Pe 10 februarie 2022, am primit pe wass up de la George un mesaj să-l sun când pot, l-am sunat și m-a întrebat când vin și mi-a transmis că o doamnă de la primărie se întreabă când vin să semnez pontajul.
I-am spus că vin cam într-o săptămână două, și că-l sun imediat cum ajung în Constanța.
Pe 24 februarie 2022, la 15.45, l-am sunat pe George și i-am spus că am intrat de curând în țară, dar întrucât voi ajunge târziu am convenit să ne vedem a doua zi.
A doua zi, pe 25 februarie 2022, la 09.22, l-am sunat pe George și i-am propus să ne vedem la restaurantul Nikos. 
George a zis că e ok, și urma să ne vedem cam într-o oră. La 10.25 l-am apelat din nou pe George căruia i-am spus că restaurantul este închis iar George mi-a spus că vom merge la restaurantul Beta din apropiere, dar să stau unde sunt pentru că mă va lua el cu mașina sa. 
La scut timp, George a venit cu o autoutilitara cu nr. de înmatriculare ..., m-am urcat pe scaunul din dreapta și am mers spre restaurantul Beta.
Pe drum i-am spus că vreau să plec din nou din țară întrucât aici nu mă descurc cu banii, iar George m-a aprobat și mi-a spus că și el face tot felul de măgării întrucât nu se descurcă cu salariul mic de doar 2.000 lei.
Înainte de a intra în restaurant, George mi-a destăinuit că l-a ajutat pe proprietarul localului care construiește un hotel în stațiunea Mamaia, cu niște oameni dintre cei care lucrează în folosul comunității, pentru a igieniza zona.
Astfel, doar doi dintre ei au bifat muncă în folosul comunității, iar restul au fost plătiți pentru munca lor.
Ne-am așezat la masă, i-am dat suma de 500 de lei, restul de bani din suma de 2.500 lei pretinsă inițial (echivalentul a 500 euro, pe care mi-i ceruse). Mi-a povestit că o persoană i-a oferit suma de 700 de lei pentru a nu presta muncă neremunerată în folosul comunității iar el a refuzat întrucât era prea puțin.
L-am întrebat dacă trebuie să-mi dea o adeverință pentru că am terminat munca neremunerată în folosul comunității, iar el mi-a spus că deja a fost trimisă adeverința acolo unde trebuie.
Mi-a mai povestit cum a ajutat tot felul de oameni cu mare influență cu oamenii din subordinea sa dar mi-a mai spus că nu intră în combinație cu interlopii sau oameni în care nu are încredere. 
L-am întrebat despre cel care muncit cu mine la mobilă, și care lucra în afară la carmangerie, iar George mi-a spus că l-a ajutat deși nu ar mai fi avut mult timp de prestat muncă.
Am achitat consumația și George a spus că merge să vadă ce muncesc oamenii săi din subordine.
Înainte de a ieși din local mi-a spus că putea munci de la birou, dar nu avut întrucât de acolo nu putea face combinații.
Înainte de a ne despărți l-am întrebat dacă am stins datoria, cea de 2.500 lei, iar George a spus că da și mi-a zis să-l mai sun când mai ajung în țară.
Suma de 500 a fost și aceasta pusă la dispoziție de către procuror.
Știu că în condica de prezență am semnat de 2 ori, respectiv vineri, 19.11.2021, apoi marți 23.11.2022, când am cărat mobila, și apoi pe data de 24.11.2021, la restaurant Babylon, însă pe 24.11.2022 nu știu exact unde am semnat întrucât eram cam întuneric.
Doar am semnat și nu am scris nimic altceva. 
Menționez încât odată că nu am prestat zilele de muncă în folosul comunității, cele 30 de zile, am fost doar 2 zile, iar semnăturile din fișele de prezență, cu cele două excepții, nu îmi aparțin, sunt niște falsuri.

În cauză au fost emise mandatele de percheziție domiciliară nr. 61, 62 și 63 din data de 24.02.2022 de la sediul Primăriei municipiului Constanța, de la locuința lui Fulina George și de la …, angajată a Primăriei municipiului Constanța, față de care inițial existau suspiciuni că folosește persoane obligate la prestarea de munci neremunerate în folosul comunității să-i efectueze diverse lucrări în locuință.
Ulterior, în cursul aceleiași zile, s-au realizat perchezițiile pentru imobilele în cauză, însă importanță relevantă prezintă doar documnetele ridicate de la primărie.
În cauză, s-a întocmit de către Inspectoratul de Poliție Județean Constanța – Serviciul Criminalistic raportul de constatare criminalistică nr.48245 din 30.05.2022, care a concluzionat următoarele:
 1. Scrisul de pe fișele de prezență din datele de 19.11.2021, 22.11.2021, 23.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021 și 07.12.2021, de la poziția ..., a fost executat de aceeași persoană, respectiv de Fulina George. 
    2. Semnăturile din cuprinsul fișelor de prezență din datele de 23.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021 și 07.12.2021 (în numele lui ...) au fost executate de aceeași persoană. Acestea au fost probabil executate de Fulina George. 
     3a. Semnăturile din cuprinsul fișei de prezență din 22.11.2021 și prima semnătură de la stânga la dreapta din cuprinsul fișei din 19.11.2021 (în numele lui ...) au fost executate de aceeași persoană, altă persoană decât cea care a executat semnăturile din categoria din cuprinsul fișelor de prezență din datele de 23.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021 și 07.12.2021.
     3b. Semnăturile din cuprinsul  fișei de prezență din 22.11.2021 și prima semnătură de la stânga la dreapta din cuprinsul fișei din 19.11.2021 (în numele lui Coțea Gheoghe Gabriel), au fost probabil executate de altă persoană decât Fulina George. 
    4a. Semnătura din cuprinsul fișei din 19.11.2021, a doua de la stânga la dreapta (în numele lui ...) a fost probabil executată de aceeași persoană care a executat semnăturile din cuprinsul fișei de prezență din 22.11.2021 și prima semnătură de la stânga la dreapta din cuprinsul fișei din 19.11.2021 (în numele lui ...). Aceasta nu a fost executată de aceeași persoană care a executat semnăturile din cuprinsul fișelor de prezență din datele de 23.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021 și 07.12.2021 (în numele lui ...). 
  4b. Semnatura din cuprinsul fișei 19.11.2021, a doua de la stânga la dreapta  (în numele lui ...) a fost probabil executată de altă persoană decât Fulina George. 

În cauză, s-a stabilit că Fulina George este angajat la S.C. CONFORT URBAN S.R.L., societate a cărei asociat unic este Consiliul Local Municipal Constanța. 	
Potrivit fișei Oficiului Național al Registrului Comerțului are ca obiect principal de activitate lucrări de construcții a drumurilor și autostrăzilor și o multitudine de alte obiecte secundare de activitate. 
Menționăm că, între Primăria Municipiului Constanța și S.C. CONFORT URBAN S.R.L., s-a încheiat contactul de delegare a Gestiunii Serviciilor Publice de Administrare a Domeniului Public și Privat de Interes Local din municipiul Constanța înregistrat la Primăria Municipiului Constanța sub nr.46596 din 03.04.2013, pe o perioadă de 30 de ani.
Obiectul contractului îl constituie prestarea serviciilor de administrare a domeniului public și privat, de către operatorul de servicii publice delegat în favoarea beneficiarului (Primăria Municipiului Constanța) constând în:
- întreținerea/repararea și modernizarea tramei stradale a municipiului Constanța (respectiv a străzilor, trotuarelor, aleilor, parcărilor, aleilor de promendă, pasajelor pietonale subterane, pasajelor rutiere terane/supraterane, a terenurilor de sport, aleilor interioare din cadrul școlilor, grădinițelor și creșelor, precum și a terenurilor și/sau domeniul privat al  municipiului Constanța, care vor primi destinația de piețe publice, străzi, trotuare, alei sau parcări);
- întreținerea/repararea și modernizare a sistemului de indicatoare rutiere; 	 
- întreținerea/repararea și modernizarea a sistemului de semaforizare rutieră;
- exploatarea, întreținerea/repararea și modernizare a fântânilor arteziene și a bazinelor ornamentale.
Potrivit articolului 5.1.1 beneficiarul, respetctiv Primăria Municipiului Constanța are următoarele drepturi:
- dreptul de a verica stadiul de realizare al investițiilor precum și modul în care este satisfăcut interesul public;
- să monitorizeze și să exercite controlul cu privire la prestarea serviciului și să ia măsurile neceare în cazul în care delegatul nu asigură indicatorii de performanță și obligativitatea serviciilor pentru care s-a obligat;
- să presteze pe durata derulării contractului atribuțiile ce îi revin potrivit legii, prerogativele și răspunderile privind abarobarea și dezvoltarea serviciului, precum și dreptul de a supraveghea și controla modul de desfășurare a serviciului cu prive la respectarea și îndeplinirea obligațiilor contractuale asumate de delegat, precum și calitatea serviciului prestat;
 - beneficiarul are dreptul de a verifica ori de câte ori consideră necesar prin reprezentanții săi, modul în care în care se desfășoară activitatea de construire, modernizare, exploateare și întreținerea străzilor, drumurilor, podurile, a pasajelor rutirere și pietonale, în instalarea și funcționarea sistemelor de semaforizare și dirijarea circulației urbane pentru fluidizarea acesteia.
În mod corelativ, art.5.4. din contract prevede printre obligațiile delegatului, respectiv S.C. CONFORT URBAN S.R.L. următoarele:
- să efectueze activitățile delegate în condiții de calitate și eficiență;
- să furnizeze beneficiarului informațiile solicitate și să asigure informațiile necesare verificării, evaluării și dezvoltării serviciului.
	Din cele ce preced rezultă că S.C. CONFORT URBAN S.R.L. este o persoană juridică cu capital intergral de stat, respectiv Consiliul Local Municipal Constanța și desfășoară un serviciu de inters public pentru care a fost învestită de către Primăria Municipiului Constanța în realizarea obiectului de activitate. 
	Din cuprinsul contractul de delegarea a gestiunii serviciilor publice indicat mai sus, mai rezultă și faptul că S.C. CONFORT URBAN S.R.L. era supusă controlului și supravegherii Primăriei Municipiului Constanța, prin angajații instituției. 
	Inculpatul Fulina George a fost angajat în cadrul S.C. CONFORT URBAN S.R.L., în funcția de muncitor necalificat, pe perioadă determinată 06.10.2021 – 31.12.2021.
Atribuțiile sale au fost cele stabilite potrivit fișei postului, anexă la contractul individual de muncă nr.31/11.01.2022, respectiv atribuții generale privind întreținerea spațiilor verzi (ex.: să aibă capacitate organizare la locul de muncă, să participe activ la sarcini, să fie loial și disciplinat, să răspundă la toate solicitările venite din partea superiorului ierarhic).
 Printre sarcinile stabilite inculpatului Fulina George au fost și acelea de a executa orice alte activități în legătură cu îndeplinirea sarcinilor de serviciu, precizate de persoanele care au acest drept. 
Ulterior, acestuia i s-a încheiat un nou contract de muncă sub nr.31/11.01.2022, pe o perioadă determinată cuprinsă în intervalul 12.01.2022 și 31.12.2022.
Deci, în acest context, Fulina George era, în drept, angajatul S.C. CONFORT URBAN S.R.L. și presta activități de întreținere a spațiilor verzi, realizând astfel obiectul de activitate al angajatorului său. 
Din cele ce preced, rezultă fără niciun fel de dubiu faptul că inculpatul Fulina George îndeplinea atât condițiile pentru a fi funcționar public în sensul legii penale, potrivit art. 175 alin.1 lit. c Cod penal, cât și condițiile pentru a fi funcționar public asimilat, potrivit art.175 alin.2 Cod penal. 
Direcția de Gestionare Servicii Publice din cadrul Primăriei Municipiului Constanța gestiona persoanele obligate prin hotărâri judecătorești penale la muncă neremunerată în folosul comunității (persoanele condamnate la pedeapsa închisorii cu suspendare sub supraveghere, persoane față de care s-a dispus amânarea aplicării pedepsei și chiar cei față de care se dispusese renunțarea la aplicarea pedepsei sau renunțarea la urmărirea penală). 
În virtutea atribuțiilor Primăriei Municipiului Constanța, a atribuțiilor S.C. CONFORT URBAN S.R.L. și al contactului de delegare a Gestiunii Serviciilor Publice de Administrare a Domeniului Public și Privat de Interes Local din Municipiul Constanța, angajații primăriei îi repartizau pe cei la muncă neremunerată în folosul comunității să presteze activități specifice împreună și în coodonarea angajaților atribuțiilor S.C. CONFORT URBAN S.R.L., în speță inculpatul Fulina George. 
Așa cum rezultă din declarațiile martorelor …, director general al Direcției de Gestionare Servicii Publice din cadrul Primăriei municipiului Constanța, …, rezultă că persoanele obligate la muncă neremunerată în folosul comunității erau repartizate de acestea să desfășoare activități în coordonarea lui Fulina George. 
Acesta nu doar că era muncitor necalificat în cadrul S.C. CONFORT URBAN S.R.L. și ar fi trebui să desfășoare activități de îngrijire spații verzi, însă îi mai și coordona pe cei care desfășoară muncă neremunerată în folosul comunității din partea primăriei Muncipiului Constanța. Au mai declarat martorele, că, în esență, ele se ocupau de întocmirea documentației pentru cei obligați la muncă neremunerată și îi mai verificau prin sondaj. 
Din lipsa personalului din cadrul primăriei, cel care se ocupa în mod efectiv de persoanele obligate la muncă neremunerată în folosul comunității, era inculpatul Fulina George, care, nu doar că îi coodona, ci ținea și evidența acestora, întocmea fișele zilnice de prezență și le trimitea către angajatele primăriei. 
De altfel, așa cum rezultă atât din declarațiile martorelor …, aspecte ce se coroborează cu rezultatul percheziției informatice, inculpatul Fulina George le trimitea acestora prin intermediul aplicației Whatsapp, foaia de prezență zilnică a persoanelor obligate la muncă neremunerată în folosul comunității și, printre acestea, figurează și numele ….
În esență, Fulina George, așa cum rezultă din întreg probatoriu – înregistrări convorbiri telefonice și ambientale, fișe de prezență, declarații persoane – rezultă fără dubiu că Fulina George este cel care avea veritabila calitate de coordonator a persoanelor obligate la muncă neremunerată. 
Însă, atribuțiile sale nu rezultau doar din dispozițiile verbale ale martorelor …, nu erau doar niște atribuții stabilite ad-hoc, ci ele derivau din fișa postului și contractul Gestiunii Serviciilor Publice de Administrare a Domeniului Public și Privat de Interes Local din Municipiul Constanța înregistrat la Primăria Municipiului Constanța sub nr.46596 din 03.04.2013, pe o perioadă de 30 de ani.

În concluzie, inculpatul Fulina George întrunea condițiile pentru a fi funcționar public în sensul legii penale pe de o parte, și, pe de altă parte, avea ca atribuții verificarea, coordonarea și gestionarea persoanelor obligate la muncă neremunerată în folosul comunității.
Atribuțiile sale nu erau stabilite doar verbal de către angajații primăriei, ci derivau din izvoare de drept, cum ar fi contractul individual de muncă, fișa postului și contractul de gestiune a serviciilor indicat mai sus. 
Doar în concret sarcinile sale zilnice erau trasate de anagajații primăriei care se plasau într-o poziție de autoritate față de el și el la rândul său se manifesta față de cei pe care îi coordona din postura de șef, cu atribuții de coordonare a acestora. 
Cu alte cuvinte, inculpatul Fulina George a săvârșit faptele ce i se impută în calitate de funcționar public și în exercitarea atribuțiilor de serviciu, chiar contrar atribuțiilor de serviciu, respectiv, a primit sume de bani, pentru a atesta că o persoană s-a prezentat la muncă, deși acea persoană în realitate nu se prezentase la munca neremunerată la care fusese obligată prin ordonanța procurorului.
Pentru a-și duce la îndeplinire cu succes activitatea infracțională, Fulina George a semnat în locul lui ... în fișele de prezență zilnică, pe care le-a transmis angajaților primăriei, respectiv martorele ….
Acestea la rândul lor, …, fără vinovăție au transmis către Parchetul de pe lângă Tribunalul Constanța adresa nr. R229.614 din 03.01.2022, potrivit căreia ... și-a îndeplinit obligațiile și ca atare i-a încetat obligația de a presta muncă neremunerată în folosul comunității la care fusese obligat.
	Deci, faptele lui Fulina George de a semna în fals în locul lui ... au produs efecte juridice concrete.
Din conținutul convorbirilor telefonice rezultă fără dubiu că inculpatul se și prezenta drept angajat al Primăriei Municipiului Constanța și se situa într-o poziție de autoritate față de cei obligați la muncă neremunerată în folosul comunității.
Totodată se observă că, în același timp, se poziționa și într-o poziție de subordonare față de angajatele Direcția de Gestionare Servicii Publice.
Deci poziția inculpatului Fulina George, atât în drept cât și în fapt, era de funționar public cu atribuții în coordonarea celor obligați la muncă neremunerată în folosul comunității, iar ierarhiile erau clar definite.

În data de 09.12.2021, la ora 11:08:01, postul telefonic 07…, utilizat de numitul GEORGE, este apelat de postul telefonic 07…, utilizat de o persoană de sex feminin, notată cu ”X”, cu care are următoarea discuţie:    
	GEORGE  : Da!
	X : GEOEGE!?
	GEORGE  : Da?
	X : … este la muncă astăzi?
	GEORGE  : Da, a venit, m-a sunat!
	X : Întreabă-l, mă, te rog! Câte ore are?
	GEORGE  : Păi, 30 de zile, păi, asta voiam să ajung să-și spun, 30 de zile are!
	X : Nu! ... 
	GEORGE  : La 8 ore!
	X : Băi, omul ăsta a terminat de mult, mă! Omul ăsta dacă are 60 de ore... a terminat de mult!
	GEORGE  : Păi, el avea de la, mi-a zis, de la Parchet, 30 de zile avea! Nu i-a dat condamnare. Nu! 
	X : Asta știu și eu! Adică 60 de zile. 60 de ore.
	GEORGE  : Deci, așa are?
	X : Păi...
	GEORGE  : Nu, el a zis că are 30!
	X : Păi, 30 de zile, fă și tu socoteala, cu 2 ore? ziua de muncă înseamnă 60 de ore!
	GEORGE  : El nu știa, el a crezut că are 8 ore!
	X : Ce 8 ore?
	GEORGE  : El așa a înțeles, că lucrează 30 de zile câte 8 ore, nu știe el de...
	X : Nu! Ziua de muncă este socotită 2 ore!
	GEORGE  : Am înțeles.
	X : El dacă are 30 de zile înseamnă 60 de ore! 3 ori 2!
	GEORGE  : Păi atuncea... sună-l, gata, îi spun!
	X : Dă-i drumul acasă!
	GEORGE  : Da!
	X : Că omul are deja 12 zile, 12 ore peste!
	GEORGE  : Da! Da! Da!
	X : Ee oricum, venea, pleca, venea, mai...
	GEORGE  : Bine! Asta e problema ta dacă venea, pleca și îl treceai tu câte 8 ore!
	X : Da, da, venea, se ducea își făcea, mai avea treabă, venea înapoi... mai făcea iară 2 ore, a făcut așa, nu... 
	GEORGE  : Păi, tu îl treci 8 ore.
	X : Da, știu, știu!
	GEORGE  : Păi? Nu e în regulă!
	X : Da, măi, știu, nu e în regulă, nu ai ce să le... ce vrei să...
	GEORGE  : Păi da GEORGE, știi, da eu semnez pentru ei, cu … și cu doamna!
	X : Știu! Știu!
	GEORGE  : Da? Bine.
	X : Da! Bine.   

În data de 10.12.2021, la ora 12:59:16, postul telefonic 07…, utilizat de numitul GEORGE, este apelat de postul telefonic 407…, utilizat de o persoană de sex masculin, notată cu ”X”, cu care are următoarea discuţie:       
GEORGE  : Alo!
	X : Bună ziua Xul GEORGE! 
	GEORGE  : Bună ziua! Cine e?
	X : … sunt!
	GEORGE  : Da?
	X : Trebuie să ne întâlnim astăzi să nu uitați de mine, vă rog frumos.
	GEORGE  : Da, da, n-am uitat!
	X : Da?
	GEORGE  : Mai sună-mă după 4 jumate, 4, 4 și ceva! Da?
	X : Ok! La 4 și puțin vă sun. Da?
	GEORGE  : Da, da!
	X : Ok! Vă salut!
	GEORGE  : Bine!
	X : Salut!

În data de 10.12.2021, la ora 16:17:17, postul telefonic 07…, utilizat de numitul GEORGE, este apelat de postul telefonic 407…, utilizat de o persoană de sex masculin, notată cu ”X”, cu care are următoarea discuţie:       
GEORGE  : Alo!
	X : Salut Xul GEORGE! 
	GEORGE  : Saut! 
	X : … sunt! Să nu uitați de mine!
	GEORGE  : Aa! Da, mă! Nu-i problemă! Nu-i problemă, am trecut. Ăă... cât mai ai...luni și marți, nu?
	X : Păi, asta e o problemă că am sunat acolo și mi s-a zis că 26 de ore fără ziua de astăzi, asta ar însemna că 18 ore de luni în colo. Adică luni marți și să mai rămână 2 ore miercuri.
	GEORGE  : Da, da, e bine!
	X : Deci e ok? Da?
	GEORGE  : Da, da!
	X : Vă mai sun miercuri, eu, din SUEDIA?
	GEORGE  : Da, da, da! Miercuri 
	X : Ok! Vă mai sun miercuri din SUEDIA?
	GEORGE  : Da, da! Miercuri mai sunt vreo două ore! Da...
	X : Miercuri eu o să fiu în SUEDIA, da? Vă salut!
	GEORGE  : Da, bine!
	X : Vă salut!
	GEORGE  : Salut!

În data de 31.12.2021, la ora 10:58:01, postul telefonic 07…, utilizat de numitul GEORGE, este apelat de postul telefonic 407…, utilizat de o persoană de sex feminin, notată cu ”X”, cu care are următoarea discuţie:    
	GEORGE  : Alo!
	X : Alo! Bună ziua! 
	GEORGE  : Bună ziua!
	X : De la CONFORT URBAN vă sun!
	GEORGE  : Da!
	X : Ăă... voiam să vă anunț că, de astăzi vi s-a încetat contractul inițial de muncă, pentru că vi s-a expirat perioada  determinată...
	GEORGE  : Da...
	X : Și am înțeles de la domnul director că o să vă facem o reangajare, eventual din ianuarie, o să... nu știu, o să-mi spună dumnealui exact când.
	GEORGE  : Păi, și eu ce fac acum?
	X : Ca să știți, să nu vă mai duceți la muncă perioada asta, până la reangajare!
	GEORGE  : Păi, da, da ce om...
	X : Si eventual o să, o să vă, nu știu, noi începem munca pe data de 10, eventual să veniți atuncea ca să vă luați dispoziția de încetare, adeverința de vechime și ce mai e... ce mai e de semnat pe aici!
	GEORGE  : Păi nu prea e în regulă că... nu prea e în regulă pentru că oamenii ăia nu au cu cine să se ducă cu ei!
	X : Ăă, eu am tot întrebat de dumneavoastră, de pe 21 decembrie, am înțeles de la domnul director să vorbească cu, nu știu... cu cineva de la... primărie și pe data de 24 l-am mai întrebat odată și mi-a spus că facem încetare deocamdată, la sfârșitul anului, când expiră perioada contractuală și apoi o să facem o rengajare din ianuarie! Deci nu știu, mai departe... eu v-am anunțat ca să știți dumneavoastră, da?
	GEORGE  : Da! Deci de pe 10 veniți?
	X : Noi de pe 10 ne întoarcem la muncă, dar perioada asta de pe 27 decembrie până pe 10 suntem în concediu, eu am venit astăzi la muncă că trebuie să transmit niște încetări în REVISAL și d-aia, v-am anunțat ca să știți și dumneavoastă!
	GEORGE  : Da!
	X : Și eventual pe 10 puteți să veniți și mai stați de vorbă cu domnul director, sau cu cine... ca să stabiliți exact...
	GEORGE  : Eu... Sunteți doamna de la contabilitate?
(n.l.-Discuţia continuă cu aspecte ce nu prezintă interes operativ)

În data de 31.12.2021, la ora 11:27:33, postul telefonic 072…, utilizat de numitul GEORGE, este apelat de postul telefonic 407…, utilizat de o persoană de sex feminin, notată cu ”X”, cu care are următoarea discuţie:    
	GEORGE  : Alo!
	X : Bună ! Stai că sunt prin piață, am văzut mesajul, da nu,  eram la casă și nu puteam să sun! Ăă... Păi, bă, n-a vorbit? Ce Dumnezeu? I-am zis de nu știu cât timp?!
	GEORGE  : Da! Da! Da!
	X : Și ce...
	GEORGE  : I-am zis și eu acuma, i-am dat mesaj, zice, ”să văd ce fac”.
	X : Păi da știa, de nu știu cât timp i-am zis!
	GEORGE  : Păi și i-a zis și aia lu' ăsta, lu' directorul, zice ”bă, băiatul ăsta îi expiră în 31” zice, da, zice, ”trebuie de la primărie să vorbim, să vorbesc, zice, cu... cei de la primărie și...”
	X : Și ce dracu a așteptat până acuma?! 
	GEORGE  : Nu știu...
	X : Da! O să se rezolve, nu-ți fă probleme, că de rezolvat se rezolvă, nu încape discuție! Dar... Doar așa, să te încurce...
	GEORGE  : Da, dar eu pe 3 trebuie să mă duc la muncă! Adică trebuie să mă duc cu oamenii, să facem, să, ăia vin!
	X : Da! Da! Îți dai seama!
	GEORGE  : Ce situație. Eu mă duc! Nu-i problemă!
	X : Da, o să se regleze, stai liniștit, lasă că...
	GEORGE  : Da! Eu merg cu ei pă teren.
	X : Care, 31... aa, 1, 2 de pe 3 începem!
	GEORGE  : Eu pe trei am...
	X : Da! Tu pe trei trebuie să te duci!
	GEORGE  : Da.
	X : Ăă... Da! Hai că o să vedem, o să vorbesc cu GEORGE luni! Dar dacă spui că i-ai scris și ai vorbit cu el să se ocupe, în puii mei!
	GEORGE  : Da...
	X : Bă, da și i-am zis, d-asta mă și oftic, i-am zis, ”Băi fii atent! Vorbește din timp!” Da?
	GEORGE  : Așa este el...
	X : Că nu era mare lucru să vorbească și îți făcea prelungirea, acuma, aproape de… în decembrie, știi?
	GEORGE  : Da!
	X : Îți făcea direct! Pe nedeterminată! Da de ce...? Da bine, numai, deci, sunt atât de scârbită și atât de...
	GEORGE  : Păi și eu... eu știu că el este așa, dar ce să-i fac?
	X : Da...
	GEORGE  : Ce pot să-i fac?
	X : Da! N-ai ce să-i faci!
	GEORGE  : D-aia nu apelez la el și...
	X : Păi, nu apelezi da el a venit să intervină, da? Să-mi zică! De tine!
	GEORGE  : Da, păi i-am zis eu, zic, și aia a venit să intervină, dar... poate să... ei nu văd ce se face, ei nu, nu, nici...
	X : Nu văd GEORGE, ei văd doar treaba lor și atâta, interesul lor...
	GEORGE  : Știu, știu, numai interesele lor le văd...
	X : Atâta, doar interesele lor, atâta! Eu nu vorbesc de GEORGE acuma, vorbesc în general, de... Da? Și nu de cei de la noi, că la noi sunt oamenii ok! Eu vorbesc de dincolo!
	GEORGE  : Da!
	X : N-au nici o... interesul lor și atâta!  Restul la ***! Calcă pe cadavre, n-au nici o treabă... Da? Doar ca să-și satisfacă ei orgoliile și să se facă, ăștia sunt, din păcate! Da! O să se rezolve, stai liniștit! Lasă că... o să vobim și noi, ăă... o să zic lu … să vorbească cu ăsta, luni!
	GEORGE  : Îhî!
	X : Când ne întoarcem al muncă! Știi?
	GEORGE  : Da!
	X : Și să-i zică! Bă da ce faci? Mă lași fără om, ce dracu, suntem în pom, în pom suntem, îți dai seama! Da? Lasă că vorbim...
	GEORGE  : Îți dai seama, că... și acolo, și acolo, și acolo, peste tot!
	X : O să vorbim noi! Dacă nu vorbește ăsta, GEORGE, o să vorbim noi! Da?
	GEORGE  : Eu o să vin luni, mă duc cu ăștia la muncă, nu-i problemă!
	X : Da, tu vino că n-avem ce să facem că uite se îndreaptă și vremea, știi?
	GEORGE  : Da!
	X : Ok! Bine, stai liniștit că o să se rezolve! Da?!
	GEORGE  : Da!
	X : Bine! Hai, te pup!
	GEORGE  : Hai, pa!
	X : Vorbim!

În data de 01.02.2022, la ora 10:32:33, postul telefonic 07…, utilizat de numitul GEORGE, este apelat de postul telefonic 407…, utilizat de o persoană Y, notată cu ”X”, cu care are următoarea discuţie:    
	Z  : Alo!
	GEORGE   : Da! 
	Z  : Stai că vorbeam!
	GEORGE   : Da?
	Z  : N-avem nici unul p-acolo?
	GEORGE   : Pentru tine, acasă, sau...?
	Z  : Acasă, da, că... îmi schimb parchetul la sufragerie...
	GEORGE   : Așa...
	Z  : Și am apucat să scot tot! Și i-am zis lu' bărbate-miu, bă dacă tot am scos tot, hai să găsim dracului, repede un zugrav să și să ne zugrăvească măcar sufrageria!
	GEORGE   : Când?
	Z  : Dacă tot am totul scos.
	GEORGE   : Când?
	Z  : Mâine!
	GEORGE   : Hai ca să vorbesc azi, să văd dacă poate mâine. Că e la muncă.
	Z  : Am înțeles.
	GEORGE   : Să vedem!
	Z  : Îhî!
	GEORGE   : Că dacă-și ia liber de la ăla și... rezolv eu după ia!
	Z  : Ăhă!
	GEORGE   : Da! Hai că vorbesc cu el și te anunț, da!
	Z  : Îhî, hai, bine, mersi!
	GEORGE   : Bine, eu am așa, dar... lasă așa să vorbesc eu așa și... 
	Z  : Îhî!
	GEORGE   : Și mâine o să-ți trimit!
	Z  : Da, ca să cumpere, dacă-mi confirmă pentru mâine să se ducă să cumpere niște var, să facă doar sufrageria... 
	GEORGE   : Da!
	Z  : Ca să o termin!
	GEORGE   : Da, mă, da, da!
	Z  : Da?
	GEORGE   : Da!
	Z  : Și așa e totul scos!
	GEORGE   : Da! Stai lniștită!
	Z  : Îhî, ok! Bine!
	GEORGE   : Lasă că oricum o să trec eu p-acolo!
	Z  : Da? Bine, hai!
	GEORGE   : Sunt aicea la Tăbăcărie, vreu să terminăm aicea!
	Z  : Hai terminați acolo ca să nu mai avem discuții!
	GEORGE   : Da!
	Z  : Bine! Pa!
	GEORGE   : Da! Pa!
	
În data de 01.02.2022, la ora 11:42:26, postul telefonic 07, utilizat de numitul GEORGE, apelează postul telefonic 40…, utilizat de o persoană de sex masculin, cu care are următoarea discuţie:    
DOMN  : AlO!
	GEORGE   : Salut …!
	DOMN  : Salut! Să trăiți!
	GEORGE   : N-am timp de... n-am avut timp deloc! Ăă... ia zi-mi, ce faci? Lucrezi mâine?
	DOMN  : Ăă... nu!
	GEORGE   : Ai treabă?
	DOMN  : Ăă... nu! Oricând la dispoziție!
	GEORGE   : Am de zugrăvit mâine o cameră!
	DOMN  : Cu cea mai mare plăcere!
	GEORGE   : Da?
	DOMN  : Spuneți-mi unde, la ce oră și...
	GEORGE   : Hai că te anunț eu, te anunț mai în colo să-ți spun la ce oră să vii și unde! Da?
	DOMN  : Aveți că vă trebuie, materiale, tot, tot, tot?
	GEORGE   : Păi... eventual o să mergi cu el, sau... îi spui ce să ia și îți aduce!

		(n.l.-Discuţia continuă cu aspecte ce nu prezintă interes operativ)

În data de 01.02.2022, la ora 12:38:45, postul telefonic 07, utilizat de numitul GEORGE, apelează postul telefonic 407…, utilizat de o persoană de sex masculin, cu care are următoarea discuţie:    
	DOMN  : Alo!
	GEORGE   : … să...
	DOMN  : Suneți!
	GEORGE   : Dpă amiază, pe la 5, 6?
	DOMN  : Da...
	GEORGE   : (n.l.- pe fundal se aude o doamnă care spune:  Îmi daii numărul de telefon îl sun eu când sunt acasă!) Uite, te sună sună...
	DOMN  : Da...
	GEORGE   : Din partea mea te sună, și... îți spune unde să vii!
	DOMN  : Am înțeles, atunci aștept telefon!
	GEORGE   : Stai! Să mergi să faci necesarul, să vezi ce e în cameră, ce mai trebuie de...
	DOMN  : Aha! Am înțeles! Bine, bre!
	GEORGE   : Mâine dimineață! Îhî!
		(n.l.- pe fundal se aude o doamnă care spune:  Ce zici mă?)

În data de 01.02.2022, la ora 16:33:09, postul telefonic 07, utilizat de numitul GEORGE, apelează postul telefonic 407…, utilizat de o persoană de sex masculin, cu care are următoarea discuţie:    
DOMN  : Alo!
	GEORGE   : Salut! Ești acasă?
	DOMN  :  Da! Sunt acasă!
	GEORGE   : Aa, vezi că o să te sune... doamna...
	DOMN  : Da!
	GEORGE   : Deci, să mergi... poți să megi până la ea?
	DOMN  : Da, merg! Să mă sune și să-mi dea locația, să-mi dea adresa și merg eu! La ea! Depinde unde e, depinde în ce zonă?
	GEORGE   : Aicea, treci de Tomis III și...
	DOMN  : Aa, e aproape... da, da, da!

(n.l.- în continuare, conversația nu prezintă interes operativ și continuă cu următorul dialog:)

	GEORGE   : Ăă... ce nume, cum te trec? …?
	DOMN  : Da! …!
	GEORGE   : Câte ore mai ai?
	DOMN  : Cam, sincer să vă zic, toată săptămâna asta, eu aș fi vrut... eu v-am dat mesaj dar nu, probabil nu l-ați văzut, săptămâna asta și... aș mai avea toată și cam așa...
	GEORGE   : Cam așa! Deci, o săptămâna mai ai, da?
	DOMN  : Da!
	GEORGE   : De 8 ore? Nu?
	DOMN  : Da, de 8 ore, da!
	GEORGE   : O săptămână de 8 ore! Bine! Hai că o să o rezolvăm!
	DOMN  : Bine! Mersi, să trăiți! Ăă, pot să vă sun după ce mă duc la doamna și... văd despre ce...
	GEORGE   : Da, da, da! Mă suni!
	DOMN  : Bine!
	GEORGE   : Mă suni și-mi spui tot ce ai făcut și ce astea!
	DOMN  : Ok! Bine, să trăiți!
	GEORGE   : Bine! Hai salut!
	DOMN  : Bine! Pa, pa! Pa, pa!

În data de 01.02.2022, la ora 17:59:29, postul telefonic 07, utilizat de numitul GEORGE, apelează postul telefonic 407, utilizat de o persoană de sex masculin, cu care are următoarea discuţie:    
	GEORGE   : Da, …
	DOMN  : Domne, am fost, acuma am plecat, am văzut, am stabilit cu doamna, i-am făcut o listă, mâine sunt acolo!  Cred că 99%, 99% eu termin mâine...
	GEORGE   : Aha!
	DOMN  : Problema este că m-a pus într-o postură cam proastă, pe mine, domnul!
	GEORGE   : De ce?
	DOMN  : M-a întrebat cât mă costă? Și eu i-am zis că nici un ban! I-am zis, și zic! ”Discutați cu domnul GEORGE!”
	GEORGE   : Aha!
	DOMN  : Deci, eu nu iau nimica, să știți de la mine de pe acuma!
	GEORGE   : Bă!
	DOMN  : Îm?
	GEORGE   : Dacă-ți dă acolo ceva de...
	DOMN  : Da...
	GEORGE   : Nu contează, cât e acolo...
	DOMN  : Dacă-mi ia un e ok! Altfel nu, altceva nu...
	GEORGE   : De un suc! Bine, de un suc, de un pachet de țigări, nu-i problemă! Stai tu liniștit! Da?
	DOMN  : Păi asta zic, că eu i-am zis...
	GEORGE   : Nu-i problemă!
	DOMN  : Zic, ”discutați cu domnul GEORGE!” zic, nu iau nici un ban!
	GEORGE   : Nu-i problemă! Da?
	DOMN  : Da, da!
	GEORGE   : Că nu o să...
	DOMN  : V-am anunțat ca să...
	GEORGE   : Acolo, am vorbit eu...
	DOMN  : V-am anunțat ca să știți!
	GEORGE   : Am vorbit eu cu soția lui, da!
	DOMN  : Bine do,me! Hai vă sun mîne seară când termin!
	GEORGE   : Bine! Mersi!
	DOMN  : Bine! Să trăiți!
	GEORGE   : Pa!
	DOMN  : O seară bună! Pa, pa!

În data de 01.02.2022, la ora 20:41:15, postul telefonic 07, utilizat de numitul GEORGE, apelează postul telefonic 407…, utilizat de o persoană de sex masculin, cu care are următoarea discuţie:    
	DOMN  : Alo!
	GEORGE   : MARIANE!
	DOMN  : Da! Spuneți!
	GEORGE   : Deci mâine la 9 te duci acolo? Nu?
	DOMN  : Da! A luat toate materialele...
	GEORGE   : Bravo, mă bucur... Așa, ce am auzit, a zis că dacă sunt mulțumiți, mi-a zis că dacă sunt mulțumiți și le place și astea, bine, nu știu ce mulțumiți că... e o simplă... vrea să-i faci și baia!
	DOMN  : Da! Dar... Asta, asta tot prin dumneavoastră! Adică nu, i-am zis și zic, discutați cu domnul GEORGE, zic, pe viitor! Dacă mai e ceva!
	GEORGE   : Da, mă, bine! Lasă că nu e chiar așa, stai tu liniștit, că nu fac eu sclavie cu oamenii! Nu mă interesează, eu nu... eu nu fac așa ceva!
	DOMN  : Da! Spuneau ceva de baie și...
	GEORGE   : Da! Vor să facă și baia! E vorba de meseriași, e vorba de asta, nu e vorba de plătit! Alea nu se pune discuția de plată! Asta e! Fiecare muncește pentru bani! Nu... Noi nu facem afaceri! Eu nu fac afaceri, eu personal! Cu oamenii, nu am... deci, dacă e... și vor să înceapă baia și vor să facă baia, dacă crezi că poți să le faci?
	DOMN  :  Eu pot să le fac dar... v-am spus, mie nu, eu nu sunt genul ăla de om care... dacă cineva îmi face cunoștință cu cineva pentru o lucrare și acea persoană întâmpină și ale lucrări și vrea să le facă, adică, să le fac direct! Nu! Eu d-asta am discutat, pe dumneavoastră să vă anunțe, să spună, adică, la asta mă refer! Eu discut cu dumneavoastă! Nu discut cu...
	GEORGE   : Da, da, da! Normal! Normal că discuți cu mine! Nu-i problemă! Dar zic, te descurci să faci ceva acolo! Nu știu... Eu nu te-am văzut, nu știu ce faci...
	DOMN  : O să vedeți după aia... Ee...
(n.l.- în continuare, conversația nu prezintă interes operativ și continuă cu următorul dialog:)
	GEORGE   : Așa! Vezi că eu am vorbit! Deci  ceea ce vorbesc eu și ceea ce se întâmplă, nu treci peste mine! Da!
	DOMN  : Niciodată!
	GEORGE   : Da! Vezi că mâine o să-ți dea... soțul ei, 2 milioane! Îi iei! Da?
	DOMN  : Am înțeles! Am înțeles!
	GEORGE   : Deci, nu se discută nimic! Atât!...
	DOMN  : Aha...
	GEORGE   : Deci, nu stăm la discuții cu nimic! Îi iei , îi bagi în buzunar și ai plecat mai departe acasă!
	DOMN  : Da!... Va sun după ce plec... Va sun după ce plec de acolo!
	GEORGE   : Așa, și vreau să-i faci... perfect totu, frumos, să fie mulțimiți și... !
	DOMN  : O să vă sune și ei mâine seară oricum și o să vă spună și eu oricum o să vă sun și eu când plec de acolo, mâine seară! Da?	
GEORGE   : Așa! Bine, da! Așa rămâne, da?!
	DOMN  : Da! Bine!
	GEORGE   : Ne-am înțeles? Da?!
	DOMN  : Da, da! Ok! 
	GEORGE   : Ca să...
	DOMN  : Bine! 
	GEORGE   : Și restul ce ai... ee... e rezolvat!
	DOMN  : Da! Păi tocmai de aceea vreau să... vă... 
	GEORGE   : Stai liniștit!
	DOMN  : Da! Să ne vedem... Să vă sun mâine seară și...
	GEORGE   : Da! Nu-i problemă, stai liniștit!
	DOMN  : Nu, pentru că nu! Nu! Vreau să vorbesc și altceva cu dumneavoastră, personal! Față în față! Și d-asta zic... când... 
	GEORGE   : Bine! Bine!
	DOMN  : Când aveți timp! 
	GEORGE   : Bine!
	DOMN  : Dar orium, vă sun mâine seară! Vă sun mâine seară! Bine!
	GEORGE   : Bine!

În data de 02.02.2022, la ora 19:21:37, postul telefonic 07, utilizat de numitul GEORGE, este apelat de postul telefonic 407…, utilizat de o persoană de sex masculin, cu care are următoarea discuţie:    
GEORGE   : Alo!
	DOMN  : Salut! Salut! Scuzați-mă! Eram în baie!
	GEORGE   : Da! Zi, am terminat, am dormit și am avut telefonul pe silent...
	DOMN  : Aa, am înțeles! Eu am terminat acolo, i-am terminat toată camera, două mâini!...
	GEORGE   : A fost mulțumit?
	DOMN  : Ăă... da a fost mulțumit domnul! Da! A iești ok! A ieșit super ok!
	GEORGE   :  Aha! Bravo!

(n.l.- în continuare, conversația nu prezintă interes operativ și continuă cu următorul dialog:)

	GEORGE   : Bine! Voiai să vorbești ceva cu mine, sau ce voiai să?...
	DOMN  : Da! Voiam să vorbesc ceva, dar... nu... Nu prea aș vrea la telefon.
	DOMN : A vândut-o! A vândut-o acum... a avut un Mercedes, da mi se pare că din cauza asta este, că l-au lăsat ăștia fără permis.
	GEORGE  : Am înțeles...
	DOMN : Și a vândut-o ca să nu mai conducă!
	GEORGE  : Am înțeles... și vine de la un interviu. Are muncă? Nu are muncă?
	DOMN : Nu știu dacă... la ce interviu a fost, chiar nu știu prea multe detalii despre el!
	GEORGE  : Da! Că vin de la un interviu, mă duc să mai iau niște hârtii de acasă... Nu știu. Ne vedem la 7.
	DOMN : Dom'ne! Vedeți și dumneavoastră!
	GEORGE  : Da! Să văd și eu  cum stă lucrurile...
	DOMN : Vedeți și dumneavoastră!
	GEORGE  : Tu îl știi bine?  Sau... ai vreo combinație ceva?
	DOMN : Dome, de știut îl știu... ce e drepr hadeți să vă și spun, omul se cam, cum să zic, când veneam noi, stăteam fără, fără, noi stăteam la o cafea din aia la 2 lei, omul scotea 100 de euro din buzunar atunci! Ați înțeles? Adică mereu... mereu...
	GEORGE  : Da, dar să nu fie bani din alte combinații, eu știu ce naiba face, golănii sau alte...
	DOMN : Nu!
	GEORGE  : Umblă în anturaje d-astea? Chestii d-astea?
	DOMN : Nu, nu umblă în anturaje proaste! Nu, el e retras!
	GEORGE  : Am înțeles!
	DOMN : Nu e...
	GEORGE  : Părinți au, ca să știu și eu cu cine mă încurc, ca să nu îmi facă vreo... cheie, ceva?
	DOMN : Au... Da domne, dar el... nu știu cum de și-a luat ore de aicea, că aicea la noi, pentru că el de fel nu-i de aici! El e din Brăila, nu știu de unde e. 
	GEORGE  : Am înțeles! Am înțeles! Îs cam, din Brăila sunt cam vagabonzi...
	DOMN : Nu, o să-l vedeți, o să-l...
	GEORGE  : Da, da!
	DOMN : E un băiețaș super de... chiar el... din punct de vedere educativ e ok!
	GEORGE  : Bine!
	DOMN : Băiatul nu e...
	GEORGE  : Hai că o să-l văd și eu...
	DOMN : Acuma știți cum e, vedeți și dumneavoastră și vă faceți o inmpresie!
	GEORGE  : Da! Da, mă întâlnesc la 7 cu el! Bine!
	DOMN : Bine! Să trăiți!
	GEORGE  : Hai, pa! 
	DOMN : Pa, pa! Pa, pa!

  În data de 14.02.2022, la ora 15:31:14, postul telefonic 07, utilizat de numitul GEORGE, primește de la postul telefonic 407, un mesaj cu următorul conținut:    

Buna ziua!! Eu sunt gata cu alea? Sa pot anuntaai departe

  În data de 14.02.2022, la ora 15:31:17, postul telefonic 07, utilizat de numitul GEORGE, primește de la postul telefonic 407, un mesaj cu următorul conținut:    

?

  În data de 14.02.2022, la ora 15:31:32, postul telefonic 07, utilizat de numitul GEORGE, primește de la postul telefonic 407, un mesaj cu următorul conținut:    

Sa pot anunta mai departe

În data de 14.02.2022, la ora 15:31:48, postul telefonic 07, utilizat de numitul GEORGE, trimite la postul telefonic 407, un mesaj cu următorul conținut:    

Să vad

În data de 14.02.2022, la ora 15:31:53, postul telefonic 07, utilizat de numitul GEORGE, trimite la postul telefonic 407, un mesaj cu următorul conținut:    

Mâine
 
  În data de 14.02.2022, la ora 15:33:24, postul telefonic 07, utilizat de numitul GEORGE, primește de la postul telefonic 407, un mesaj cu următorul conținut:    

0fff eu am dat declaratie miercuri ca azi le termin ca nu mai aveam multe si azi tre sa anunt acolo ca am terminat... Hai va rog

În data de 14.02.2022, la ora 15:34:10, postul telefonic 07, utilizat de numitul GEORGE, trimite la postul telefonic 407, un mesaj cu următorul conținut:    
Stai să văd

  În data de 14.02.2022, la ora 15:35:36, postul telefonic 07, utilizat de numitul GEORGE, primește de la postul telefonic 407, un mesaj cu următorul conținut:     

Ms mult
 
În data de 15.02.2022, la ora 12:01:21, postul telefonic 07, utilizat de numitul GEORGE, apelează postul telefonic 407, utilizat de o persoană de sex masculin, cu care are următoarea discuţie:  
DOMN :  Alo!
	GEORGE   : Salut! Ai terminat de vineri, măi!
	DOMN :   Salut! Să trăiți! De vineri?
	GEORGE   :  Da!
	DOMN :   Aa... am înțeles! Vă mulțumesc, că eu nu știam, trebuia să... dau acolo ieri, trebuia!
	GEORGE   :  Vezi că nu-mi place! Sunt supărat pe tine!
	DOMN :  De ce?
	GEORGE   : Păi ce... sunt discuțiile astea cu băiatul ăla, că... eu am făcut, că n-am fost, că am făcut, că nu știu ce... Ce-s discuțiile astea?
	DOMN :  Nu! Ăla e neșimțit! Ăla știți ce mi-a zis mie? Și eu i-am zis, scuzați-mă de expresie, i-am zis ”Du-te dracu de nesimțit!” Știți ce mi-a zis mie?
	GEORGE   : Ce?
	DOMN :  Că domne, ce faci? Că tu ai... ai vreo parte de la om? Că uite cât mi-a cerut? Și eu îi zic, ” Bă, să-i zici mersi că ți-a cerut atâta! Eu n-am nici o parte și mai du-te dracu, dacă vrei să faci ceva bine, dacă nu, nu veni să-mi zici mie toate căcaturile!”
	GEORGE   : Da... 
	DOMN :   Așa mi-a zis, vă jur că așa mi-a zis! Că încă l-am și, scuzți-mă de expresie, l-am și drăcuit, i-am zis, ” Du-te, mă, dracu de aicea de nesimțit! Zic, să zici mersi, zic  că a fost doar atâta și nu mai mult!” Că mă lua el pe mine, că dom'ne, tu cum? Bă! Da n-ai tu treabă, mă, cu mine, zic! Eu am fost, am muncit, eu zic, ce treabă ai tu cu mine?”
	GEORGE   :  Da...
	DOMN :   ”Păi dom'ne, tu ai parte cumva de la el?” Eu zic, ” Du-te, bă, nesimțitule, îi zic, dracului de aicea și lasă-mă în p, nu mai veni să-mi spui mie toate prostiile!”
	GEORGE   : Bine! Nu mai vreau să aud nici o discuție, da?! Pă tema asta! Nici cu el, nici cu nimeni! Da? 
	DOMN :   Am înțeles! Să trăiți!
	GEORGE   :  Deci, nu mai vreau să aud nici o discuție! Te rog eu frumos! Ce naiba, chiar așa ne...
	DOMN :   Dar eu nu... Ce am discutat, exact, în seara aia am discutat cu el și după aceea nu am mai discutat, eu nu știu de unde sunt aberațiile astea, că nici măcar nu l-am mai văzut! Deci, în seara aia l-am văzut atunci... când a fost de s-a văzut cu dumneavoastră
	GEORGE   : ”Că mi-a zis …, că și el la fel, și n-a făcut așa, și l-am trecut” Și ce-s astea?!
	DOMN :   Nu, cred că e nesimțit, o încearcă, dar dacă vreți eu pot să...
	GEORGE   : I-am zis, ”…a făcut orele, zic, omul a venit, a mai făcut , m-a mai ajutat, zic, nu ee...” Mă luase pe mine ee... nici nu știu ce să fac cu el! Chiar...
	DOMN : Poate omul... poate, mie mi-a spus că i s-a părut cam mult și eu zic că nu e cam mult, îi zic că e ok!
	GEORGE   :  Da, e cam mult...
	DOMN :  Eu i-am zis...
	GEORGE   : Hai, lasă, lasă, numai!
	DOMN :  Bine!
	GEORGE   : Gata!... Hai, lasă, ai terminat!
	DOMN :  Bine! Vă mulțumesc! Și nu uitați, când aveți nevoie de ceva oricând mă puteți contacta!
	GEORGE   :  Da, da! Bine!
	DOMN :  Să trăiți! Pa, pa!
	GEORGE   : Pa! 

În data de 02.02.2022, la ora 09:43:19, postul telefonic 07, utilizat de numitul GEORGE, este apelat de postul telefonic 407…1, utilizat de o persoană de sex masculin, cu care are următoarea discuţie:    
	GEORGE  : Da!
	DOMN : Salut domnu'!
	GEORGE  : Nu se lucrează azi!
	DOMN : Nu se lucrează, nu? Ca să știu...
	GEORGE  : Nu, nu! Mâine!
	DOMN : Îhî! Bine, mersi!
	GEORGE  : Bine! Salut!

În data de 02.02.2022, la ora 18:36:03, postul telefonic 07, utilizat de numitul GEORGE, apelează postul telefonic 407…, utilizat de o persoană de sex masculin, cu care are următoarea discuţie:    
	DOMN : Ce faci, coane?
	GEORGE  : Uite am dormit și eu puțin am stat și am dat telefonul pe silent...
	DOMN : Ee, eu am zis că ne vedem să ne salutăm o leacă.
	GEORGE  : Aa...
	DOMN : Vrei să vin?
	GEORGE  : Poți să tragi o fugă în seara asta sau ne vedem mâine?
	DOMN : Da, da!
	GEORGE  : Hai că trag acuma!
	DOMN : Vii în seara asta?
	GEORGE  : Acum, că voiam să ies...
	DOMN : Hai! Hai, te aștept! Hai că vreau să te salut!
	GEORGE  : Ăhă! Bine!
	DOMN : Hai! Bine, hai! Ceau! Ceau! Ceau!

În data de 02.02.2022, la ora 18:46:30, postul telefonic 07, utilizat de numitul GEORGE, apelează postul telefonic 407…, utilizat de o persoană de sex masculin, cu care are următoarea discuţie:    
DOMN : GEORGE! Imediat ieși afară! Da?
	GEORGE  :Bine!
	DOMN : Da?

În data de 03.02.2022, la ora 09:36:26, postul telefonic 07, utilizat de numitul GEORGE, este apelat de postul telefonic 40…, utilizat de o persoană de sex masculin, cu care are următoarea discuţie:    
	GEORGE  : Da!
	DOMN : Salut domnu'! Ce faci?
	GEORGE  : Salu! sunt aici în Tăbăcărie!
	DOMN : La Tăbăcărie, pe unde?
	GEORGE  : Ee, pe unde?
	DOMN : Ee... lasă, nu venii!
	GEORGE  : Nu! Lasă că văd eu cum!
	DOMN : Ăhă!
	GEORGE  : Ne auzim!
	DOMN : Bine atunci! Hai mersi!
	GEORGE  : E balamuc aicea! Hai!
	DOMN : Hai baftă! Aa, e balamuc mare?
	GEORGE  : Da!
	DOMN :  Bine!
	GEORGE  : Hai! 
	DOMN : Mersi!

…….
 În data de 03.01.2022, la ora 15:42:25, postul telefonic 07, utilizat de numitul GEORGE, este apelat de postul telefonic 407…, utilizat de o persoană de sex masculin, notată cu ”X”, cu care are următoarea discuţie:    
	GEORGE  : Alo!
	X : Hai să trăiești! La mulți ani, domu GEORGE!
	GEORGE  : La mulți ani!
	X : Ce faci?
	GEORGE  : Azi ai lucrat?
	X : Da, am fost la protecția muncii până la 12!
	GEORGE  : Până la 12, aa, ai fost la protecția muncii?
	X : Da, da, da!
	GEORGE  : Da, deci te trec 8! Da!
	X : Da! Rămâne 8? Da?
	GEORGE  : Da! Da!
	X : Bine! Bine! Ne auzim! Mâine unde?
	GEORGE  : Ăă...
	X : Tot acolo?
	GEORGE  : (n.l. neinteligibil) La Doraly.
	X : Da! Hai, ne auzim atunci!
	GEORGE  : Ne auzim, ne auzim! Ceau!
	X : O zi bună! Sănătate!

În data de 03.01.2022, la ora 16:58:13, postul telefonic 07, utilizat de numitul GEORGE, este apelat de postul telefonic 407…, utilizat de o persoană de sex masculin, notată cu ”X”, cu care are următoarea discuţie:    
	GEORGE  : Alo!
	X : Alo! Bună seara! Cu respect!
	GEORGE  : Bună seara!
	X : Sunt ROBERT! Băiatul de astăzi!
	GEORGE  : Aa...
	X : Trebuia să ne auzim la telefon după ora 4 și ...
	GEORGE  : Aa... Da, da...
	X : Da! Ia să mă îndrumați și pe mine spre calea ce bună, că chiar și astăzi mă sunaseră de la muncă, că ce fac, mă întorc? ”Xe, e prima zi de concediu Xe, dabea am apucat am apucat să stau de vorbă cu omul meu, zic, mai lăsați-mă să... să văd ce discut!”
	GEORGE  : Aha...
	X : Ăhă! Spuneți-mi! Sau cum credeți că e bine!? Ce e bine? Cum, ce, cât? O luăm pă de-a dreptul, pă ne de-a drepul? Eu pot să scot de la dumneavoastră, mă iau după dumneavoastră!
	GEORGE  : Ce să zic. O s-o luăm, nu știu...
	X : Ok!
	GEORGE  : Pă de-a dreptul...
	X : Ok!
	GEORGE  : O luăm așa, pă...
	X : Da.
GEORGE  : Așa și asta e! Ce să?
	X : Ăă, astăzi m-ați trecut și pe mine pă foaie? Nu?
	GEORGE  : Da! Da! O să te trec! Să-mi spui numele tot!
	X : …!
	GEORGE  : Cum?
	X : …!
	GEORGE  : …...
	X : …!
	GEORGE  : Aha!
	X : Da! Ăă... ce fac? Aveți  o sum... un număr în cap acum?
	GEORGE  : Nu, nu, nu!
	X : N-aveți un număr în cap?
	GEORGE  : Mai vorbim! Așa, mai...
	X : Bun! Bun! Rămâne să mai discutăm  la telefon!
	GEORGE  : Da!
	X : Eu... cred că miercuri, eu miercuri am să trec iară, pă, pe la, pe la acolo și o să vin cât decât și... pregătit... de ceva! 
	GEORGE  :  N-am eu miercuri!
	X : Da? Eu o să vă sun dimineață! 
	GEORGE  :  Nu vin acolo! Nu vin acolo!
	X :  Nu vin acolo, nu? Aa, bun! Bun! Ne auzim la un telefon  miercuri, eu...
	GEORGE  : Miercuri atunci! Da!
	X : Da! Părinții mei stau exact în zonă p-acolo și dacă e, când asta, eu mă duc pe Magaliei, acolo, și...
	GEORGE  : Mă anunți că nu știu dacă o să fiu p-acolo, cine știe pe unde o să fiu, mă anunți!
	X : Sigur! Sigur! Sigur! Bine, vă mulțumesc mult de tot pentru ajutor, o seară plăcută vă doresc!
	GEORGE  : Bine! Noroc!
	X : La revedere! Noroc!

….
În data de 22.12.2021, la ora 09:03:59, postul telefonic 07, utilizat de numitul GEORGE, este apelat de postul telefonic 407…4, utilizat de o persoană de sex masculin, notată cu ”X”, cu care are următoarea discuţie:      
	GEORGE  : Da?
	X : GEORGICĂ, pe unde ești?
	GEORGE  : Ce?
	X : Pe unde ești?
	GEORGE  : Păi ți-am zis, la Dolce Vita, la... acolo, pă bulevard!
	X : Tu ești la Dolce Vita. Ok! Hai că... o să vin după aia pe la tine.
	GEORGE  : Eu mai am treabă, i-am lăsat pe oameni acolo!
	X : Poți să treci pe la magazin puțin?
	GEORGE  : Păi trec, dar... unde-i? Trebuie să schimb cauciucurile, mă suc să schimb cauciucurile. De ce?... Am înțeles.
	X : Ăă... M-a sunat de la probațiune...
	GEORGE  : Da?
	X : Să mă întrebe... eu nu știu acuma, cred că m-ai pontat presupun.
	GEORGE : Da!
	X : Dacă am lipsit? Și am zis, ”Nu n-am lipsit deloc!”.
	GEORGE  : Da, da!
	X : D-asta... Deci asta e și mi-a zis când vine dânsul zice, ”când vine Xul zice, care vă supreveghează acolo, sună-mă, zice, să vorbesc cu el să văd dacă” că el a sunat la primărie, să întrebe de orele mele, câte ore mai am!
	GEORGE  : Păi da, dar eu nu pot să știu câte ore mai ai.
	X : Păi d-asta, da, asta i-am zis, zic, nu-i problemă, zic, când vine dânsul, zic, vă dau un telefon!
	GEORGE  : Da! Ar fi bine să fi acolo!
	X : Ca să întrebe dacă... Dacă am lipsit sau nu?
	GEORGE  : Da!
	X : Nu, dacă am lipsit, atâta, atâta vrea, dacă am lipsit sau nu!
	GEORGE  : Da!
	X : Am ânțeles, bine Xu' atunci!
	GEORGE  : Bine!
	X : Hai, pa, pa!
	GEORGE  : Pa! 

Inițial, inculpatul Fulina George nu a dat declarații, prevalându-se de dreptul la tăcere.
Ulterior, acesta a recunoscut faptele ce i se rețin în sarcină și a solicitat încheierea unui acord de recunoaștere a vinovăției.
	A declarat inculpatul Fulina George următoarele:
	În prezența apărătorului ales, avocat … din cadrul Baroului Constanța, mi s-a adus la cunoștință că față de mine s-a dispus instituirea măsurii sechestrului judiciar pentru suma de 2.600 de lei.
	M-am angajat la S.C. Confort Urban S.R.L., în calitate de muncitor necalificat. În această calitate, mă ocupam de îngrijirea spațiilor verzi din municipiul Constanța. În această calitate eram coordonați de Direcția Generală Gestionare Servicii Publice din cadrul Primăriei municipiului Constanța, unde director general era doamna ….	
	Tot de această direcție erau gestionați și cei care prestau muncă neremunerată în folosul comunității. Menționez că eu îi coordonam și pe cei obligați la muncă în folosul comunității, le consemnam fișele de prezență și ocazional îi mai transportam în zonele unde erau nevoie de aceștia.	
	Țin minte că spre finele lunii noiembrie 2020 s-a prezentat la muncă un anume … și mi-a spus dacă se poate să-l ajut, întrucât nu prea poate să vină la muncă deoarece pleacă din țară, mai exact în Germania. Eu m-am oferit să-l ajut.
	M-am întâlnit cu acesta, într-una dintre zile, undeva pe la prânz, la restaurantul NIKOS de pe b-dul Tomis din municipiul Constanța, vizavi pe Primărie, ocazie cu care am discutat diverse lucruri, inclusiv că încerc să-l ajut pentru a nu se prezenta la muncă. În cursul aceleiași zile, mai pe seară, ora 18:00, cred, ne-am revăzut la restaurantul Andante situat pe b-dul Mircea cel Bătrân. Cu această ocazie, mi-a dat 2.000 lei și urma să-mi mai dea suma de 500 de lei când se va întoarce în țară. Am primit banii în mod efectiv și după ce am mai discutat cu … ne-am despărțit. Banii i-am primit afară, pe terasa restaurantului, din câte știu era perioada pandemiei și am ieșit afară pe terasă.
	Ulterior acest … nu s-a mai prezentat la muncă și am semnat în locul lui întrucât chiar mă și întrebaseră doamnele de la primăriei de ce nu-și semnase fișa de prezență. Este posibil să-l fi pus pe … să-mi facă o semnătură drept model pe una dintre condici.
	Condicile de prezența erau trimise pe aplicația WhatsApp doamnelor de la Primăriei, în special doamnei Cătălina Guef.
	Nu știu exact când a fost trimisă o adresă către parchet privind prestarea muncii de către … și nu eram informat cu privire la aceste aspect.
	Cred că am mai vorbit sporadic la telefon, o dată sau de două ori, și cu aceste ocazii cred l-am anunțat că ar fi terminat orele de muncă.	
	Precizez că eu am muncit efectiv în locul lui ….
	Știu că pe data de 24 februarie 2022, … m-a sunat că a intrat în țară și vrea să-mi dea diferența de bani, adică ce îmi rămăsese să primesc. Așa cum deja am precizat, pe data de 24 februarie 2022, m-am văzut cu … la restaurantul Beta din municipiul Constanța, în interior, pe o canapea, poziționată lângă geam. Cu această ocazie, … mi-a dat diferența de bani de 500 de lei, și am mai discutat diverse aspecte nerelevante. Știu că a plătit consumația, după care ne-am despărțit, el a plecat în treaba lui și eu am plecat separat. După ce am ieșit din restaurant, am fost oprit de către organele de poliție, care au constatat că am asupra mea suma de 500 de lei și au ridicat această sumă.
	Știu că au și consemnat într-un proces-verbal ce au găsit asupra mea. Separat a fost ridicată și suma de 2.600 de lei, pe care îi aveam asupra mea și mi-au făcut percheziție la autoturismul cu care eram. Ulterior am mers și acasă unde, de asemenea, mi s-a făcut percheziție. Suma de 2.000 de lei primită în cursul lunii noiembrie am cheltuit-o.
	Nu i-am dus oameni la muncă numitei ….
	Doamna avocat … a intrat în substituire pentru domnul avocat ….
	Doresc încheierea unui acord de recunoaștere a vinovăției, unde deja am formulat cerere în acest sens.

MIJLOACE DE PROBĂ

•	Declaraţii suspect;
•	Declaraţii inculpat;
•	Declaraţii martori;
•	Procese-verbale de redare a interceptărilor convorbirilor telefonice;
•	Procese-verbale de efectuare a percheziţiilor domiciliare;
•	Procese-verbale de efectuare a percheziţiior informatice;
•	Raport de constatare tehnico-științifică;
•	Înscrisuri;
•	Procese-verbale întocmite de organele de cercetare ale poliţiei judiciare;
•	Fişă de cazier judiciar.

ÎN DREPT

Faptele inculpatului Fulina George, angajat în cadrul S.C. Confort Urban S.R.L., funcționar public, ce avea în atribuții supravegherea persoanelor obligate de către instanțele de judecată la prestarea de munci neremunerate în folosul comunității, a pretins și a primit de la investigatorul cu identitate protejată ... suma de 2.000 lei la data de 24.11.2021, și ulterior, la data de 25.02.2022, în baza înțelegerii inițiale, a mai primit suma de 500 lei tot de la investigator, astfel încât investigatorul cu identitate protejată să nu se prezinte la munca neremunerată la care a fost obligat prin ordonanța procurorului de renunțare la urmărire penală emisă în dosarul nr.105/P/2015 la data de 05.05.2021, întrunește elemente constitutive ale infracțiunii de  luare de mită, faptă prev. şi ped. de art.289 alin.1 C.p.

Faptele inculpatului Fulina George, angajat în cadrul S.C. Confort Urban S.R.L., care pe datele de 22.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021, 07.12.2021, în baza aceleiași rezoluții infracționale, a semnat, în mod nelegal, în locul investigatorului cu identitate protejată ..., în fișele de prezență la muncă neremunerată în folosul comunității, înscris sub semnătură privată, deși în realitate ... nu s-a prezentat la muncă, fișe pe care le-a transmis apoi către Direcția Generală Gestionare Servicii Publice, în scopul producerii de efecte juridice, respectiv încetarea obligației la muncă, întrunesc elementele constitutive ale infracţiunii de fals în înscrisuri sub semnătură privată, în formă continuată, faptă prev. şi ped. de art.322 alin.1 C.p., cu aplic. art.35 alin.1 C.p.
 
Fapta inculpatului Fulina George, care prin transmiterea fișelor de prezență falsificate, le-a instigat pe Raluca Georgescu și Cătălina Guef, angajate ale Primăriei Municipiului Constanța, în funcțiile de director general la Direcția Generală Gestionare Servicii Publice și respectiv inspector (funcționari publici), să întocmească și să semneze adresa nr.R229614/03.01.2022, trimisă Parchetului de pe lângă Tribunalul Constanța, prin care atestau, în mod nereal, fără vinovăție, că Coțea Gheorghe-Gabriel a prestat munca neremunerată în folosul comunității de 80 de ore, 

la care a fost obligat prin ordonanța de renunțare la urmărire penală din data de 05.05.2021 emisă de procurorul din cadrul Parchetului de pe lângă Tribunalul Constanța, întrunește elementele constitutive ale infracțiunii de instigare la fals intelectual, în forma lipsei de vinovăție, fapte prev. şi ped. de art.47 în ref. la art.52 alin.3 C.p. rap. la art.321 alin.1 C.p.
Practic, inculpatul Fulina George prin transmiterea fișelor de prezență falsificate, le-a instigat pe ... să săvârșească infracțiunea de fals intelectual, în forma lipsei de vinovăție, întrucât acestea au atestat aspecte nereale în conținutul adresei nr.R229614/03.01.2022, în scopul producerii de efecte juricie, respectiv exonerarea investigatorului cu identitate protejată Coțea Gheorghe-Gabriel de la executarea muncii neremunerate în folosul comunității.   
Faptele ce i se impută inculpatului Fulina George au fost săvârșite cu intenție directă.
Cele trei infracțiuni ce i se impută inculpatului au fost săvârșite în concurs,  potrivit cu art.38 alin.1 C.p.

MĂSURI PREVENTIVE

Inculpatul Fulina George a fost reţinut pe o perioadă de 24 ore, începând cu data de 25.02.2022, fiind asistat de apărătorul ales avocat ... din cadrul Baroului Constanţa.
Prin încheierea nr.46/26.02.2022, pronunţată în dosarul nr.1293/118/2022, judecătorul de drepturi şi libertăţi din cadrul Tribunalului Constanţa, rămasă definitive, a dispus respingerea propunerii de arestare preventivă a inculpatului Fulina George, și a luat faţă de acesta, măsura controlului judiciar, pe o perioadă de 60 de zile, de la 26.02.2022 până la 26 aprilie 2022. 
Prin ordonanța procurorului din data de 20.04.2022, s-a dispus prelungirea măsurii controlului judiciar pe o perioadă de 60 de zile, începând cu 27.04.2022 până la 25.06.2022. 

MĂSURI ASIGURATORII

Prin ordonanța procurorului din data de 14.07.2022, s-a dispus instituirea măsurii sechestrului asigurator asupra sumei de 2.600 lei, ridicată de la Fulina George, …., în vederea confiscării speciale și plății cheltuielilor judiciare.
Banii au fost depuși la CEC Bank potrivit chitanței nr.1962805389/1/19.07.2022 și recipisei nr.208236242/1/19.07.2022.
Telefonul mobil  marca Xiaomi, model 11 Lite, cu seriile de IMEI ... și IMEI2 ... și o cartelă ...,  au fost restituite lui Fulina George după ce s-a efectuat percheziția informatică a dispozitivului în baza mandatului de percheziției nr. 112/25.03.2022. 

DATE PRIVIND URMĂRIREA PENALĂ

Prin ordonanța din data de 12.10.2020, s-a dispus începerea urmăririi penale IN REM, sub aspectul săvârşirii infracţiunilor de luare de mită, faptă prev. şi ped. de art.289 alin.1 C.p.
Prin ordonanța din data de 24.11.2021, s-a dispus extinderea urmăririi penale IN REM, sub aspectul săvârşirii infracţiunii de luare de mită, faptă prev. şi ped. de art.289 alin.1 C.p.
Prin ordonanța din data de 25.02.2022, s-a dispus efectuarea în continuare a urmăririi penale față de suspectul Fulina George, sub aspectul săvârşirii infracţiunii de luare de mită, faptă prev. şi ped. de art.289 alin.1 C.p.
Prin ordonanța din data de 25.02.2022, s-a dispus punerea în mișcare a acțiunii penale față de inculpatul Fulina George, sub aspectul săvârşirii infracţiunii de luare de mită, faptă prev. şi ped. de art.289 alin.1 C.p.
Prin ordonanța din data de 20.06.2022, s-a dispus extinderea acțiunii penale față de inculpatul Fulina George, sub aspectul săvârşirii infracţiunilor de fals în înscrisuri sub semnătură privată, în formă continuată, și instigare la fals intelectual, în forma lipsei de vinovăție, fapte prev. şi ped. de art.322 alin.1 C.p., cu aplic. art.35 alin.1 C.p., și art.47 în ref. la art.52 alin.3 C.p. rap. la art.321 alin.1 C.p., ambele cu aplic. art.38 alin.1 C.p.

Pe parcursul urmăririi penale inculpatul Fulina George a fost asistat de avocații aleși ..., ambii din cadrul Baroului Constanța.

DECLARAŢIA EXPRESĂ A INCULPATULUI CU PRIVIRE LA FAPTĂ ŞI ÎNCADRAREA JURIDICĂ

Fiind ascultat, în prezenţa domnului avocat ales …., din cadrul Baroului Constanţa, inculpatul a declarat expres următoarele:

1. Recunosc comiterea faptelor de care sunt acuzat, respectiv că, fiind angajat în cadrul S.C. Confort Urban S.R.L., ce aveam în atribuții supravegherea persoanelor obligate de către instanțele de judecată la prestarea de munci neremunerate în folosul comunității, am pretins și am primit de la investigatorul cu identitate protejată Coțea Gheorghe-Gabriel, suma de 2.000 lei la data de 24.11.2021, și ulterior, la data de 25.02.2022, am mai primit suma de 500 lei tot de la investigator, astfel încât investigatorul cu identitate protejată să nu se prezinte la munca neremunerată la care a fost obligat prin ordonanța procurorului de renunțare la urmărire penală emisă în dosarul nr.105/P/2015 la data de 05.05.2021.   
La datele de 22.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021, 07.12.2021, am semnat, în mod nelegal, în locul investigatorului cu identitate protejată Coțea Gheorghe-Gabriel, în fișele de prezență la muncă neremunerată în folosul comunității, deși în realitate ... nu s-a prezentat la muncă, fișe pe care le-am transmis apoi către Direcția Generală Gestionare Servicii Publice din cadrul Primăriei Municipiului Constanța.
Pe baza acestor fișe de prezență semnate nelegal de către subsemnatul, numitele ..., angajate ale Primăriei Municipiului Constanța, în funcțiile de director general la Direcția Generală Gestionare Servicii Publice și respectiv inspector (funcționari publici), au întocmit și semnat adresa nr.R229614/03.01.2022, trimisă Parchetului de pe lângă Tribunalul Constanța, prin care atestau, în mod nereal, fără vinovăție, că ... a prestat munca neremunerată în folosul comunității de 80 de ore, la care a fost obligat prin ordonanța de renunțare la urmărire penală din data de 05.05.2021 emisă de procurorul din cadrul Parchetului de pe lângă Tribunalul Constanța.
Practic, prin transmiterea fișelor de prezență falsificate, le-am instigat pe ... să săvârșească infracțiunea de fals intelectual, în forma lipsei de vinovăție, întrucât acestea au atestat aspecte nereale în conținutul adresei nr.R229614/03.01.2022.   

………………………………. (Semnătură inculpat)

2. Accept încadrarea juridică dată faptelor pentru care sunt acuzat, respectiv infracţiunile de luare de mită, fals în înscrisuri sub semnătură privată, în formă continuată, și instigare la fals intelectual, în forma lipsei de vinovăție, fapte prev. şi ped. de art.289 alin.1 C.p., art.322 alin.1 C.p., cu aplic. art.35 alin.1 C.p., și art.47 în ref. la art.52 alin.3 C.p. rap. la art.321 alin.1 C.p., toate cu aplic. art.38 alin.1 C.p.

………………………………. (Semnătură inculpat)                  

FELUL ŞI CUANTUMUL, PRECUM ŞI FORMA DE EXECUTARE A PEDEPSEI CU PRIVIRE LA CARE SE ÎNCHEIE ACORDUL

Având în vedere că inculpatul Fulina George în vârstă de  află la primul contact cu legea penală, înţelege consecinţele propriei fapte, regretând comiterea acesteia, apreciem că în cauză se impune aplicarea inculpatului a unei pedepse totale cu închisoarea de 2 ani și 4 luni, a cărei executare urmează a fi suspendată sub supraveghere, scopul pedepsei putând fi atins chiar fără executarea efectivă a acesteia.

Astfel, ca urmare a încheierii prezentului acord de recunoaştere a vinovăţiei, inculpatul Fulina George urmează a fi:

Condamnat la pedeapsa de 2 an închisoare pentru săvârşirea infracţiunii de luare de mită, faptă prev. şi ped. de art.289 alin.1 C.p. (pedeapsa închisorii de 3 ani, redusă cu o treime, ca urmare a aplicării dispozițiilor art.480 alin.4 C.p.);
Condamnat la pedeapsa de 4 luni închisoare pentru săvârşirea infracţiunii de de fals în înscrisuri sub semnătură privată, în formă continuată, faptă prev. şi ped. de art.322 alin.1 C.p., cu aplic. art.35 alin.1 C.p. (pedeapsa închisorii de 6 luni, redusă cu o treime, ca urmare a aplicării dispozițiilor art.480 alin.4 C.p. );
Condamnat la pedeapsa de 8 luni închisoare pentru săvârşirea infracţiunii de instigare la fals intelectual, în forma lipsei de vinovăție, faptă prev. şi ped. de art.47 în ref. la art.52 alin.3 C.p. rap. la art.321 alin.1 C.p. (pedeapsa închisorii de 1 an, redusă cu o treime, ca urmare a aplicării dispozițiilor art.480 alin.4 C.p.);

Se aplică condamnatului Fulina George pedeapsa cea mai grea de de 2 ani închisoare, la care se adaugă o treime din suma celorlalte celorlalte două pedepse 12 luni (4 luni + 8 luni), respectiv 4 luni, astfel că în final condamnatul va executa 2 ani și 4 luni.  

Constat că se deduce perioada reţinerii inculpatului Fulina George de la data de 25.02.2022 la data de 26.02.2022. 

În temeiul art.93 alin.1 C.p., pe durata termenului de supraveghere de 3 ani, condamnatul Fulina George trebuie să respecte următoarele măsuri de supraveghere:	
    	a) să se prezinte la serviciul de probaţiune, la datele fixate de acesta;
    	b) să primească vizitele consilierului de probaţiune desemnat cu supravegherea sa;
    	c) să anunţe, în prealabil, schimbarea locuinţei şi orice deplasare care depăşeşte 5 zile;
	d) să comunice schimbarea locului de muncă;
   	e) să comunice informaţii şi documente de natură a permite controlul mijloacelor sale de existenţă.

	În temeiul art.93 alin.2 C.p., pe durata termenului de supraveghere de 3 ani, condamnatul Fulina George trebuie să respecte următoarele măsuri de supraveghere:	
    	a) să frecventeze unul sau mai multe programe de reintegrare socială derulate de către serviciul de probaţiune sau organizate în colaborare cu instituţii din comunitate;
	În temeiul art.93 alin.3 C.p., condamnatul va presta o muncă neremunerată în folosul comunităţii pe o perioadă de 60 zile, la Primăria Municipiului Constanța sau la Căminul pentru Persoane Vârstnice Constanța.

	În temeiul art.289 alin.1 C.p. rap. la art. 66 alin.1 lit. g C.p., se aplică condamnatului Fulina George pedeapsa complementară a interzicerii exercitării dreptului de a ocupa o funcţie publică ori de a exercita profesia sau activitatea în executarea căreia a săvârşit fapta, pe o perioadă de 3 ani. 

În temeiul art. 289 alin. 3 din C.p.p., se dispune confiscarea sumei de 2.000 lei din suma de 2.600 lei ridicată de la condamnatul Fulina George, și depusă la CEC Bank potrivit chitanței nr.1962805389/1/19.07.2022 și recipisei nr.208236242/1/19.07.2022.

Se menține măsura sechestrului asigurator asupra sumei de 2.600 lei, ridicată de la Fulina George, în vederea confiscării speciale și plății cheltuielilor judiciare, banii ce au fost depuși la CEC Bank potrivit chitanței nr.1962805389/1/19.07.2022 și recipisei nr.208236242/1/19.07.2022.

Instanța de judecată urmează a se pronunța cu privire la desființarea parțială a înscrisurilor constând în fișe de prezență doar mențiunile ce îl privesc pe ... pentru datele de 22.11.2021, 24.11.2021, 25.11.2021, 26.11.2021, 02.12.2021, 03.12.2021, 06.12.2021, 07.12.2021, înscrisuri ce au fost restituite, în original, către Direcția Generală Gestionare Servicii Publice din cadrul Primăriei Municipiului Constanța. 

În temeiul art. 274 alin. 1 din C.p.p., se obligă condamnatul Fulina George la plata sumei de 2.500 lei cu titlu de cheltuieli de judecată, din care suma de 600 de lei, deja ridicată de la Fulina George și depusă la CEC Bank potrivit chitanței nr.1962805389/1/19.07.2022 și recipisei nr.208236242/1/19.07.2022.

Inculpatul:
Fulina George – domiciliat în ….

În temeiul art.483 alin.2 Cod procedură penală, prezentul acord de recunoaştere a vinovăţiei, împreună cu copii certificate ale actelor de urmărire penală ce se referă la infracţiunea care face obiecul prezentului acord, urmează a fi trimis Tribunalului Constanța.

PRIM-PROCUROR,              AVOCAT,        INCULPAT,

Red. şi Dact….. ex.5